,, Penzionerskim gastronomskim đakonijama” KUD ,,Sunčana jesen” obeležilo 47. godišnjicu postojanja – Kikinda Online News – Kikinda Online News\n,, Penzionerskim gastronomskim đakonijama” KUD ,,Sunčana jesen” obeležilo 47. godišnjicu postojanja – Kikinda Online News\nU prostorijama kikindskog Opšteg Udruženja penzionera KUD ,,Sunčana jesen” danas obeležava 47 godina postojanja i rada Udruženja.\n-,, Već tri godine negujemo tri proslave na isti dan. Obeležavamo manifestaciju ,,Penzionerske gastronomske đakonije” i Dan Kulturno-umetničkog društva ,,Sunčana jesen”. Ove godine slavimo 47 godina postojanja našeg Kulturo-umetničkog društva i tri godine kako nam se održavaju ,,Đakonije”.Cilj organizovanja ovakvih manifestacija jeste da imamo kompletan utisak – i da malo pojedemo, i da popijemo, da slušamo muziku, da igramo i sva naša osećanja upotrebljavamo kada su ovakvi dani. Veoma smo zadovoljni ovogodišnjim nastupima i radom, očekujemo da ćemo sledeće godine održati taj nivo i možda čak i postići nešto više. U okviru današnjeg programa pet pesama će izvesti hor koji zaista savršeno peva i na smotri horova ,,Penzionera Vojvodine” podigli smo publiku na noge, uz ovacije i gromoglasan aplauz publike. Učestvuju nam i pevači i solisti, folklor će odigrati splet banatskih igara i naši pesnici izvešće neke svoje stihove koji su specijalno pripremljeni za ovu priliku” – izjavila je Jela Veličkov, predsednica KUD ,,Sunčana jesen”.\n-,, Ovako puna sala i mogu slobodno reći da je i meni zadoovljstvo što sam i ja danas ovde sa svim ovim penzionerima i to jednim lepim dešavanjem kao što je gastronomski dan i samo obeležavanje 47. godišnjice postojanja KUD ,,Sunčana jesen”, a posebno bih pozdravila goste u našem gradu kako iz Kikinde tako i iz drugih mesta. Pohvalila bih naše penzionere na svim aktivnostima koje sprovode i tako dokazuju samo da su godine samo broj, a stanje duha nešto potpuno drugačije” – izjavila je Bosiljka Srdić, zamenica gradonačelnika grada Kikinde.\n-,, U okviru ,,Gastronomskih đakonija” pripremili smo hranu koja se nekada pripremala i konzumirala, kada nije bilo ni šećera, ni povišenog krvnog pritiska niti bilo kakvih drugih boleština. Drugi deo današnje manifestacije jeste proslava 47 godine postojanja KUD-a ,,Sunčana jesen”. Ovim povodom danas imamo mnogo gostiju, među kojima i Udruženje penzionera iz Beograda, odlazimo kod njih raznim prigodama, kao i oni kod nas. Danas bi trebali i da ustanovimo jedno bratimljenje tako da bi u budućem susretanju to i ozvaničili. Primiče se kraj godine i kao i u svim ostalim institucijama i delatnostima,tako i kod nas mogu da kažem da nađe Udruženje funkcioniše veoma stabilno. Gradska uprava nam mnogo pomaže, što i nama daje jednu dodatnu sigurnost sa našim članovima kojih ima oko 6500 pto nam daje garanciju da dobro funkcionišemo. Naši članovi, penzioneri, ovde mogu da pronađu zadovoljenje svih svojih potreba, sigurnost, vodimo računa o njima, provode svoje vreme ovde kroz kulturne i sportske manifestacije i sve ono što je njima potrebno u životu da nisu sami. Kada su ovde, oni nisu sami” – rekao je predsednik kikindskog Udruženja penzionera Milan Periz.\nOK ,,KI-0230″ osvojile četvrto mesto u Poljskoj – Kikinda Online News\n,,Istraživanje savršenstva” Save Damjanova sutra u biblioteci ,,Jovan Popović” – Kikinda Online News


Galerija fotografija sa konferencije za štampu 19.02.2019. u zgradi pravosudne akademije - Izvor: Pravosudna akademijaПравосудна академија\nMinistarka pravde Nela Kuburović izjavila je na početku radova na rekonstrukciji zgrade Pravosudne akademije, kako očekuje da će njeno svečano otvaranje biti za godinu dana, a da će se do tada usvojiti ustavne izmene u pravosudnoj oblasti.\n"Očekujem da se donesu do tada i novi zakoni o položaju sudija i tužilaca kao i da Pravosudna akademija bude ustavna katerogija", rekla je Kuburović, koja je zahvalila Evropskoj uniji na pomoći u rekonstruciji zgrade Pravosudne akademije.\nPrema rečima ministarke Kuburović, Pravosudnu akademiju je prepoznala iVenecijanska komisija kao veoma značajnu za nezavisnost sudija, ali i njihovu odgovornost i efikasnost. Ona je rekla da je Pravosudna akademija opravdala svoje postojanje i danas, pored toga što je nadležna za obuku nosilaca pravosudnih funkcija, nadležna je i za obuku javnih izvršitelja i javnih beležnika.\nIzjave za medije povodom početka radova na rekonstrukciji zgrade Pravosudne akademije - Izvor: Video produkcija Pravosudne akademije\nKako je saopšteno prilikom svečanosti, na osnovu odluke Vlade Srbije iz 2015. godine, ministarstvo pravde i Pravosudna akademija iskazali su inicijativu za obezbeđivanjem sredstava za rekonstrukciju zgrade.\nŠef misije EU u Srbiji Sem Fabrici je rekao da ta misija zajedno sa vladom Srbije radi na "potpunom uspostavljanju vladavine prava" u Srbiji takom procesa njenog pristupanja EU.\nPrema njegovim rečima, u tome su ključna poglavlja o pravosuđu i ljudskim pravima, obuhvaćena poglavljima 23 i 24, što je neophodno za demokratski život. Za svaku državu su neophodne profesionalne, nezavisne i obrazovane sudije, istakao je Fabrici.\nDirektor Pravosudne akademije Nenad Vujić je uručio priznanje ministarki Kuburović i Fabriciju zbog zalaganja na razvoju Pravosudne akademije, čija će rekonstrusana zgrada, smatra, biti otvorena počektom iduće godine.\nNenad Vujić je prisutne ukratko informisao o projektu, istorijatu Akademije, ali i o obimu radova, i posebno, o misiji i viziji Akademije u svetlu rekonstrukcije zgrade, koja bi po njegovim rečima, tek trebalo da da svoj puni doprinos unapređenju pravosudnog sistema Republike Srbije.\nUkupna površina zgrade u ulici Svetozara Markovića broj 21 je oko 3,000 m2. Nakon rekonstrukcije Pravosudna akademija će imati -1 i -2 nivo, prizemlje i još četiti sprata sa ukupno 12 najmodernijih sala za obuke a među njima i sudnicu u kojoj će se u svrhu edukacija simulirati suđenja kao i posebnu salu za forenziku i za prevodioce.\nNa osnovu odluke Vlade Republike Srbije iz maja 2015. godine, Ministarstvo pravde i Pravosudna akademija iskazali su inicijativu za obezbeđivanjem sredstava za rekonstrukicju zgrade u Svetozara Markovića broj 21 u Beogradu.\nCilj projekta koji je finansira Delegacija Evropske unije u Srbiji u okviru IPA projekta 2015, u iznosu od 3 miliona evra je rekonstrukcija, renoviranje i adaptacija zgrade Pravosudne akademije u Beogradu, u svrhu unapređenja kvaliteta pravde kroz jačanje infrastrukturnih kapaciteta Pravosudne akademije i unapređenje kvaliteta raznih metoda edukacije, u skladu sa evropskim standardima.\nImajući u vidu veliki broj korisnika usluga Pravosudne akademije, oko 4000 nosilaca pravosudnih funkcija, 2000 pravosudnih pomoćnika, i preko 10000 sudskog osoblja koje Akademija obučava svake godine, dugoročno rešavanje pitanja prostora Akademije bio je prioritet kako bi se Akademija osposobila da izvršava nadležnosti propisane Zakonom o Pravosudnoj akademiji, kao i Nacionalnom strategijom reforme pravosuđa i Akcionim planom za Poglavlje 23.\nTrenutni privremeni prostorni kapaciteti Akademije predstavljaju ograničavajući faktor u sprovođenju obuka, koji sprečavaju Akademiju da svoju obavezu organizovanja i sprovođenja programa obuka za nove pravosudne profesije (javni beležnici, medijatori, javni izvršitelji, itd). Glavni nosioci projekta su Delegacija Evropske unije u Srbiji i Ministarstvo pravde Republike Srbije.\nGalerija 3D prikaza učionica, biblioteke i sudnice nakon rekonstrukcije zgrade Pravosudne akademije - Izvor: Pravosudna akademija\nProjektna dinamika i važni datumi u projektu rekonstrukcije:\nRadovi su otpočeli 1. februara 2019. godine\nPravosudna akademija je prethodno pripremila neophodnu projektnu dokumentaciju i obezbedila potrebne dozvole/saglasnosti, nakon čega je EU sprovela postupak tendera i izabrala izvođača radova i nadzor\nDo kraja 2015. godine, potpisan je Projekat IPA 2015 između Vlade Republike Srbije i Evropske komisije o finansiranju projekta uključujući, između ostalog, rekonstrukciju zgrade\nPravosudna akademija inicirala je postupak za pripremu idejnog rešenja rekonstrukcije, u svrhu obezbeđivanja neophodnih dozvola / saglasnosti u skladu sa Zakonom o planiranju i izgradnji. 22. decembra 2016. godine Sekretarijat za urbanizam i građevinske poslove Grada Beograda izdao je građevinsku dozvolu. Nakon dobijanja građevinske dozvole, pristupilo se izradi elaborata idejnog rešenja sa opisom radova rekonstrucije.\nOdluka i gore navedena dokumentacija predata je Delegaciji Evropske unije 7. maja 2017. godine. Delegacije EU u Srbiji angažovao je stručno lice za pripremu tenderske dokumentacije, u skladu sa zakonima Republike Srbije i EU procedurama.\n8. juna 2018. godine Delegacije EU je, na zvaničnoj EU internet stranici, objavila tender i 8. avgusta 2018. godine inicirala je postupak odabira izvođača radova za zgradu Pravosudne akademije, Svetozara Markovića 21, Beograd.\nPočetkom novembra 2018. godine, Delegacija EU u Srbiji obavestila je Pravosudnu akademiju da je izvršila odabir izvođača radova, a 14. decembra 2018. godine da je potpisan ugovor sa izvođačem u iznosu od EUR 2,789,854.81.\n14. januara 2019. godine Delegacija EU u Srbiji obavestila je Pravosudnu akademiju da radovi na rekonstrukciji zgrade zvanično otpočinju 1. februara 2019. godine kao i da je, u kladu sa Ugovorom, rok za završetak radova 12 meseci.\nZavršetak radova na rekonstrukciji zgrade – februar 2020. godine\nZbog važnosti i obaveza koje Pravosudna akademija ima u Poglavlju 23, posebno u delu koji se odnosi na kompetentnost pravosuđa, Delegacija Evropske unije u Srbiji prihvatila je inicijativu i u skladu sa zahtevima i Studijom izvodljivosti, dala saglasnost da se, u sredstvima iz Projekta IPA 2015 finansira sa tri miliona evra. Sredstva su usmerena na rekonstrukciju i opremanje zgrade Pravosudne akademije, Svetozara Markovića broj 21, Beograd. Delegacije EU podržavala je i do sada Pravosudnu akademiju kroz brojne projekte (pravo EU je uvršteno u redovni plan obuke Akademije) i takođe, kao rezultat toga Pravosudna akademija je moderna i funkcionalna institucija.\nKljučni ciljevi projekta rekonstrukcije:\nU renoviranom prostoru Pravosudna akademija bi trebalo da u saradnji sa drugim relevantnim subjektima (Visoki savet sudstva i Državno veće tužilaca) da sprovodi prijemne ispite i obuke\nAdekvatan prostor Akademije treba da pruži mogućnost da odgovori na sve zahteve za obukama i velikog broja ispita koji su u nadležnosti Akademije\nRenovirane prostorije, u pogledu svoje prostranosti, broja i opremljenosti, predstavljaju preduslov za sprovođenje stalne i kvalitetne obuke (forenzika, cyber kriminal, i td.)\nPredstojeća rekonstrukcija treba da uzme u obzir status zgrade u pitanju, njene karakteristike, npr. biće potrebno potpuno transformisati svrhu i funkcije na izabranoj zgradi (od suda do institucije za obuku) kako bi se osiguralo da urađene intervencije neće previše promeniti ambijentalni izgled i karakteristike zgrade. Stoga, postoji potreba da se obezbedi restauracija i očuvanje postojeće zgrade (prozori, trotoari i dekoracije moraju da se sačuvaju što je više moguće).\nNovi prostor treba da doprinese efikasnijem funkcionisanju Pravosudne akademije. Dodatno, EU je takođe obezbedila sredstva za novu IKT opremu u skladu sa tehničkom specifikacijom i potrebama za razvojem Dokumentaciono-informacionog centra (DIC), koji uključuje brojne baze podataka, uključujući podatke za ispit za prijem korisnika početne obuke, ispita za sudijske i tužilačke pripravnike, evidencije korisnika obuka, mentora i predavača, bazu sudske prakse i druge baze podataka i registre koji se obrazuju radi unapređenja rada Pravosudne akademije.\nNova zgrada će omogućiti efikasno funkcionisanje Pravosudne akademije, tj. izvršenje ovlašćenja u punom kapacitetu, posebno kada je reč o inicijalnoj ikontinuiranoj obuci sudija i tužilaca i zaposlenih u pravosuđu, ali i pravosudnim profesijama.\n- Info za medije\nOznake Ministarstvo pravde\tPoglavlje 23\tVenecijanska komisija\tsudijski pripravnici\tNela Kuburović\tSem Fabrici\tEvropska unija\tMisija EU u Srbiji\tIPA\trekonstrukcija zgrade\nPredstavljen radni tekst Strategije razvoja pravosuđa za period 2019-2024. godine


RTS :: VAR okrenuo leđa Realu, tri penala i istorijska pobeda Valensije!\nFudbal VAR okrenuo leđa Realu, tri penala i istorijska pobeda Valensije!\nnedelja, 08. nov 2020, 22:56 -> 23:08\nFudbaleri Valensije napravili su veliko iznenašenje u derbiju devetog kola La Lige i pobedili Real Madrid sa 4:1, u utakmici koja će ostati zapamćena u istoriji španskog fudbala, ali i u sećanju navijača "kraljevskog kluba". Duel je, kao i sve u fudbalu u poslednjih godinu dana, obeležio VAR i tri penala protiv Madriđana. Pobede su tokom dana ostvarili Viljareal, Valjadolid i Real Sosijedad, koji će ostati prvi na tabeli i nakon ove runde.\nEkipa Zinedina Zidana će nakon drugog poraza ostati na četvrtoj poziciji sa 16 bodova, četiri manje od vodećih Baska, dok je Valensija skočila na deveto mesto sa 11 bodova, koliko ima i Barselona.\nPrvo poluvreme na "Mestalji" bilo je veoma interesantno, utakmica je bila otvorena i puna zanimljivih, ali i bizarnih situacija.\n"Kraljevski klub" poveo je u 23. minutu nakon odličnog šuta Karima Benzeme, koji je uputio šut sa nekih 18 metara, lopta na putu malo zakačila jednog od odbrambenih igrača i završila u mreži.\nIgrači u roze dresovima tada su preuzeli kontrolu i činilo se da će nastaviti da napadaju gol "slepih miševa", ali se u drugoj polovini prvog poluvremena sve okrenulo protiv njih.\nU 29. minutu Hose Luis Gaja je centrirao sa levog boka, pogodio u ruku Lukasa Vaskesa i sudija Hesus Hil Mancano opravdano pokazao na belu tačku i loptu je uzeo Karlos Soler.\nUdarac španskog veziste odbranio je Tibo Kurtoa, lopta mu se ponovo odbila, pa je pogodio stativu. Na drugi odbitak naleteo je Junus Musa i zakucao je pod prečku. Međutim, prste je umešao VAR i posle pregledavanja snimka, videlo se da je mladi Englez pre svih ušao u kazneni prostor.\nKada su gosti očekivali da pogodak bude poništen, arbitar je pokazao da najstroža kazna mora da se ponovi i, ovoga puta, Soler je bio precizan.\nNije ni tu bio kraj uzbuđenjima, pošto je Valensija preokrenula do odlaska na odmor - autogol je, drugi u poslednje tri nedelje, postigao Rafael Varan. Francuz je loše reagovao na jedan centaršut sa desne strane, lopta je prešla gol-liniju, ali se sudija nije oglasio.\nMorala je ponovo video-tehnologija da reaguje i pogodak je pripisan domaćem sastavu.\nTim rezultatom otišlo se na odmor, da bi drugi deo počeo prvo prilikom Madriđana, a onda i stativom koju je pogodio napadač Valensije Kangin Li.\nScene iz prvih 45 i kusur minuta nisu bile dovoljne, pa je u nastavku ekipa sa "Mestalje" dobila još dva penala zahvaljujući VAR-u. Prvi je skrivio Marselo faulom u petercu, drugi Serhio Ramos igrajući rukom prilikom jednog duela, a u obe situacije je siguran bio Soler, koji je kompletirao het-trik sa bele tačke.\nTako je ispisana nova stranica istorije španskog prvenstva, pošto nikada do sada nije svirano tri penala protiv Real Madrida na jednoj utakmici, a Soler prvi igrač koji je tri puta pogodio sa "kreča" u 21. veku.\nOčekivano, od tog trenutka opao je ritam i, uprkos napadima, gosti nisu uspevali da priprete i unesu neizvesnost.\nKošmar Reala produbljen je 76. minutu, kada je najbolji igrač ekipe Benzema morao da napusti teren zbog povrede preponskih mišića.\nValensija je sačuvala prednost do kraja, a srpski reprezentativac Uroš Račić odigrao je čitav meč, dok je na drugoj strani Luka Jović dobio nešto više od 10 poslednjih minuta.\nHetafe – Viljareal 1:3 (1:2)\n(Arambar 16 – Alkaser 11, Trigeros 17, Moreno 62)\nReal Sosijedad – Granada 2:0 (2:0)\n(Monreal 22, Orjazabal 27p)\nLevante – Alaves 1:1 (0:1)\n(Morales 51 – Peres 4)\nValjadolid – Atletik Bilbao 2:1 (1:0)\n(Oreljana 19p, Markos Andre 48 – Vilijams 86p)\nValensija – Real Madrid 4:1 (2:1)\n(Soler 35p, 54p, 63p, Varan 43ag – Benzema 23)\n(Dembele 22, Grizman 49, Mesi 63p, 82, Pedri 90 – Sanabrija 45, Moron 73)\nSevilja – Osasuna 1:0 (0:0)\nAtletiko Madrid – Kadis 4:0 (2:0)\n(Žoao Feliks 8, 90, Ljorente 22, Suares 53)\n1. Real Sosijedad 20\n2. Viljareal 18\n3. Atletiko Madrid 17 (-2)\n4. Real Madrid 16 (-1)\n5. Granada 14\n6. Kadis 14\n7. Betis 12\n8. Barselona 11 (-2)\n9. Valensija 11\n10. Hetafe 11 (-1)\n11. Elče 11 (-2)\n12. Sevilja 10 (-2)\n13. Osasuna 10 (-1)\n14. Atletik Bilbao 9 (-1)\n15. Alaves 9\n17. Selta Vigo 7\n18. Levante 6 (-1)\n19. Valjadolid 6\n20. Ueska 6


Autor: Zijadin Gashi (Prevela Zulfija Jakupi)\nPriština i Beograd očekuju da se neke od tema o kojima se pregovaralo u političkom i tehničkom dijalogu zatvore novim sporazumima do kraja ovog meseca.\nOčekuje se da se sastanak na tehničkom nivou održi u ponedeljak (24. avgusta), dok je za dan posle najavljeno održavanje sastanka premijera Kosova i Srbije, Ise Mustafe i Aleksandra Vučića.\nDelegacije Prištine i Beograda, uz posredovanje Evropske unije, pokušavaju da finalizuju sporazum o telefonskom kodu Kosova, energetici, što uključuje i distribuciju na severu Kosova, kao i sporazum o Zajednici (Asocijaciji) opština sa srpskom većinom i uklanjanje barikade, nazvane "Park mira" sa mosta na reci Ibar u Mitrovici.\nPremijer Kosova Isa Mustafa kaže da jedna od natežih tema ostaje formiranje Zajednice srpskih opština. Za sada, on ne očekuje da pitanje Zajednice bude zatvoreno, ali očekuje da se makar postigne novi načelni sporazum.\n"Ima još otvorenih pitanja. Mi insistiramo i stojimo na na tome da Zajednica nema nikakva izvršna ovlašćenja i da ne bude treći nivo vlasti Kosova, ali da se pronađe način kako da Zajednica podrži i pomogne ekonomski, kulturni i obrazovni razvoj opština sa srpskom većinom", kazao je Mustafa.\nS druge strane, Beograd zahteva izvršna ovlašćenja za Zajednicu, zbog čega sporazum još uvek i nije finalizovan.\nVlada Kosova se suočava sa unutrašnjopolitičkim pritiskom opozicije koja je protiv osnivanja te Zajednice.\nPrvi potpredsednik Pokreta "Samoopredeljenje" Driton Çaushi izjavio je da će se Zajednici suprostaviti radikalnim sredstvima.\n"Bićemo radikalni u suprotstavljanju sporazumu o Zajednici opština sa srpskom većinom. Ukoliko se tako nešto realizuje i prođe, onda je teško zamisliti lošiji momenat po nezavisnost Kosova, od njenog proglašenja", kazao je Çaushi.\nŠto se tiče drugih tema u dijalogu sa Beogradom, premijer Mustafa ne očekuje mnogo problema. Prema njegovim rečima, sada je samo do srpske strane da li će biti spremna za sporazum, pošto kosovska strana smatra pregovore o telefonskom kodu i energetici završenim.\n"Dio dogovora za telefonski kod je završen, ukoliko se neko nije pokajao, onda ćemo imati pitanje energetike i mosta na reci Ibar. Mi smo preneli naše stavove Federiki Mogerini da želimo da to postignemo u paketu, a ne da se potpiše kao paket. Ne želimo da se dogovori potpišu pojedinačno ili da neki od sporazuma ostane za kasnije, zato što postoji sumnja da će se to posle odužiti i teže postići", izjavio je Mustafa.\nRanije je i premijer Srbije Aleksanadar Vučić najavio mogućnost da otvorene teme u dijalogu sa Prištinom budu zatvorene do kraja avgusta.\nPolitički lideri u Prištini i Beogradu priznaju da je Evropska unija povećala pritisak na obe strane za vidljiv napredak u dijalogu, kao pretpostavku kretanja napred u procesu evropskih integracija.\nTakođe, Brisel je napomenuo Prištinu i Beograd da će normalizacijom odnosa biti omogućema i primena razvojnih projekata na nivou regiona.\nNakon sastanaka koje će imati delegacije Prištine i Beograd, očekuje se i održavanje sastanka šest zemalja Zapadnog Balkana u vezi zajedničkih projekata osnovne mreže povezivanja glavnih gradova, poslovanja i infrastrukture tih zemalja.


TONP dobila donaciju od EU za tebe – za kulturno nasleđe i turizam – Sandžaklija\nDirektor TO Novi Pazar istakao da je donacija koju su primili u vidu sredstava za suzbijanje pandemije korona virusa, prijeko potrebna.\nTuristička organizacija Novi Pazar je dio projekta EU za tebe – za kulturno nasleđe i turizam, sve u cilju da se podrži turistički sektor u Srbiji.\n“Donaciju čine UV lampe, beskontaktni toplomeri, dezinfekciona sredstva i sprejevi, pomoć je dio projekta pod sloganom “EU za tebe – za kulturno nasleđe i turizam”. Pomoć je u velikoj mjeri već distribuirana ugostiteljskim objektima i turističkom sektoru u Novom Pazaru” kazao je direktor Turističke organizacije Novi Pazar, Dejan Beloica.\nIstakao da je ovo samo početak saradnji i dešavanja, pripreme za unapređenje turizma je uveliko u toku.\nPodsjećamo, donacija EU od 662.000 eura, koju čine vrijedna oprema i dezinfekcioni materijal, kako bi se turističkim organizacijama i udurženjima širom države olakšao posao.


Značaj preventivnih pregleda za rano otkrivanje bolesti – Zvornik Danas\nNaslovna/LIFESTYLE/Značaj preventivnih pregleda za rano otkrivanje bolesti\nNe treba da čekamo da nas nešto zaboli ili da počnemo da se osećamo loše, pa da odemo kod doktora. Kod nekih oboljenja simptomi često dugo izostaju, a kada se jave, bolest se već razvila i opcija za lečenje ima manje.\nKako bismo izbegli takvu situaciju trebalo bi da stvorimo naviku odlaska na sistematske i preventivne preglede.\nDeca od rođenja do punoletstva imaju u početku veoma redovne preglede, na svakih mesec dana ili dva, a posle prve godine života oni se proređuju i savetuju se na svakih godinu dana. Ovo je jedna od bitnih stvari koje ne treba da napustimo ni kada zakoračimo u svet odraslih.\nSistematski pregled odrasle osobe najčešće obuhvata anamnezu, opšti klinički pregled, tumačenje krvne slike, a kod žena i palpatorni pregled dojki. Posle pregleda doktor daje savete i upućuje pacijenta na dalja ispitivanja, ako je to potrebno.\nKrv protiče kroz svaki deo našeg tela, pa je krvna slika izuzetno važna kao početna tačka za analizu zdravstvenog stanja, jer gotovo sve što se dešava u našem organizmu ostavlja posledice na nju.\nAko u porodici imate slučajeve srčanih bolesti i vi zbog genetskih predispozicija spadate u rizičnu grupu za razvoj istih oboljenja, zato ne bi trebalo da čekate pojavu simptoma kako biste se obratili stručnjaku.\nOsim toga, ako pušite, gojazni ste, radite statične poslove i dosta ste pasivni ili imate dijabetes, takođe treba da povedete računa o stanju u kom vam se nalazi kardiovaskularni sistem, jer sve ove navike i stanja značajno povećavaju šansu za oboljenja ove vrste. Kada želite da zakažete termin u što kraćem roku i treba vam proveren i iskusan kardiolog Beograd će vam pružiti najbolji izbor ordinacija. Bolesti srca i krvnih sudova spadaju u najčešće i najfatalnije, baš zato što ih je teško uočiti na vreme bez preventivnih pregleda. Simptomi se u najvećem broju slučajeva javljaju kada je problem postao ozbiljan što naravno otežava lečenje i oporavak.\nPreventivni kardiološki pregled obuhvata našu i porodičnu anamnezu i kardiološki pregled, a ako doktor proceni da je neophodno moguće je uraditi još neke dodatne analize kao što su: EKG, eho srca, 24-satni holter, test opterećenja itd.\nZubobolja je gotovo uvek znak da smo već zakasnili i da je u toku upalni proces, koji može da bude jako neprijatan i da zahteva duže lečenje ili vađenje zuba. Redovnim kontrolama kod stomatologa moguće je uočiti nastanak problema u rano, pa će lečenje biti mnogo brže i uspešnije.\nSkrining za rano otkrivanje raka debelog creva\nOvaj pregled je važan jer se radi kod osoba koje nemaju nikakve simptome i imaju preko 50 godina, ali i kod onih kod kojih ima bilo kakvih razloga za sumnju. Jako je jednostavan test i podrazumeva analizu stolice, a preporučuje se jednom godišnje, jer rano otkrivanje ove bolesti omogućava veoma uspešno lečenje.\nGinekološki preventivni pregled\nSve žene bi trebalo jednom godišnje da obave preventivni ginekološki pregled u okviru kog se vrše brisevi koji mogu otkriti promene na grliću materice u ranoj fazi. Rak grlića materice i rak dojke spadaju u najrasprostranjenije bolesti koje bi mogle biti mnogo efikasnije lečene kada bi uvek bile otkrivene u ranoj fazi.\nPreventivnim pregledima činimo veliku uslugu svom organizmu, jer pratimo njegovo stanje, upoznajemo ga i dajemo mu bolju šansu za izlečenje čak i ako se neki problem pojavi.\nkardiološki centar beograd kardiološki pregled preventivni pregled sistematski pregled skrining


Vučić: Najvažnije je da nastavimo sa dovođenjem investitora – Info Centar Juga\nVučić: Najvažnije je da nastavimo sa dovođenjem investitora\nPredsednik Srpske napredne stranke Aleksandar Vučić rekao je večeras da je, zbog ukrajinske krize, stranka morala da promeni svoju predizbornu kampanju od predstavljanja planova i programa, u „mir i stabilnost“.\nVučić je rekao da je to donelo velike probleme, ali i da je stranka brzo reagovala.\nVučić je naglasio kako je odlučio da se ne vodi negativna kampanja, iako zna da je takva kampanja delotvorna, jer protivničke glasače navede da ostanu kući ili ih preokrene.\n„Mi nismo vodili takvu kampanju, a protiv nas su je vodili gotovo svi. U „njihovim“ medijima vođena je toliko brutalna kampanja ne samo protiv nas, nego i vladike Irineja Bulovića. Došli su do toga da su morali da obmanjuju ljude da nemamo potpise podrške, a onda kada pokažete potpise to ne vredi“, istakao je Vučić.\nOcenio je da se dogodila velika promena u Srbiji, i da građani te političare „ne zarezuju više ni dva odsto“, i da ih je baš briga šta objave „N1“, Nova S i „Euronews“.\nInače Vučić je, u studio ušao izašavši „iz frižidera“, a to je objasnio time da je ljudima toliko dosadio da svi misle da iskače iz frižidera.\nU predizbornoj emisiji, kojoj je prisustvovao vrh Srpske napredne stranke, ali i brojne javne ličnosti, Vučić je rekao da je od nekoliko premijera čuo da su uvek veće efekte rada imali u drugom mandatu, nego u prvom.\n„Bio sam premijer, pet godina predsednik, i uvek grešite kada želite sve da postignete. Moja greška je što bih hteo sve, a ne možete. Važno da ljudi definišu prioritete, bave se suštinskim stvarima, i tako postižu bolje rezultate“, objasnio je Vučić.\nPonovio je da smatra greškom što nije brzo reagovao na aktuelnu krizu.\n„Zbog te greške smo kasnili 5 do 6 meseci u kupovini sirovina repromaterijala i svega. Krivim sebe što nisam reagovao odmah kada sam video da Kinezi kupuju sve. U kovid krizi smo brže reagovali, jer smo videli da nećemo tako brzo dobiti vakcine od Evropske unije“, rekao je Vučić.\nVučić je rekao i da je odluka stranke bila da na listi budu i nestranačke ličnosti, stručni ljudi u svojim oblastima, sa čime se on saglasio, a da je njegov predlog bio da dr Danica Grujičić, žena „čudesne energije“, vodi listu.\nDodao je da će novi onkološki institut, o kome je večeras govorila i Grujičić, sa opremom, koštati i do 400 miliona evra.\n„Najveći broj građana, oko 50 odsto, umre od kardiovaskularnih bolesti, a onda slede onkološki pacijenti, u 25 odsto. Napravili smo Dedinje 2, najbolju kliniku u ovom delu Evrope, a nedostaje nam onkološki institut, koji mnogo košta“, rekao je Vučić.\nDodao je da se grade ili će se graditi bolnice u Prokuplju, Smederevskoj Palanci, Loznici, Aranđelovcu, Pirotu, Kikindi, Paraćinu, Ćupriji, Vranju, Leskovcu, a Užice i Novi Pazar imaće „de fakto“ kliničke centre“, rekao je Vučić.\nPodsetio je da će se u brojnim lokalnim samoupravama graditi kanalizaciona mreža, prečistači otpadnih voda, što nas približava Austriji, Nemačkoj, Švajcarskoj.\nVučić je najavio da će uskoro uslediti hapšenja zbog krađa iz robnih rezervi.\nNa konstataciju ministra finansija u Vladi Republike Srbije Siniše Malog da u robnim rezervama ima oko 800.000 tona pšenice, rekao je da ima nešto manje od toga zbog krađe.\n„Imamo nešto manje, jer su ljudi krali u robnim rezervama, i uskoro slede hapšenja“, najavio je Vučić.\nMali je rekao da je vlada zamrzla cene osnovih životnih namirnica kako bi zaštitila životni standard građana, a kao drugu meru, na inicijativu Vučića, popunila robne rezerve, kako bi moglo brzo da se reaguje u slučaju nestašica.\n„Sada građani znaju da smo sigurni. Ne treba da brinu kada je hrana u pitanju“, istakao je Mali.\nVučić je izjavio da je u izgradnji više od 700 kilometara auto-puteva i brzih saobraćajnica, a da je u prethodnih 10 godina izgrađeno novih 1.124 kilometra auto-puteva, brzih puteva i najvećih regionalnih puteva.\nVučić je rekao da je prethodna vlast za 10 godina pre toga izgradila svega 102 kilometra auto-puta.\nIstakao je da se trenutno u zemlji gradi 10 auto-puteva i brzih saobraćajnica i da je još mnogo toga planirano, na primer, izgradnja auto-puta Vožd Karađorđe od Lazarevca i Mladenovca, Aranđelovca, Rače, Despotovca do Bora, kao i brze saobraćajice od Bačkog Brega kod Sombora do Nakova kod Kikinde.\n„Toliko auto-puteva nismo izgradili od 1945. godine“, rekao je Vučić.\nKada je reč o izgradnji samo auto-puteva u prethodniih 10 godina, rekao je da je izgrađeno novih 354 kilometara prema 19, koliko je uradila prethodna vlast za 10 godina.\nIstakao je da bez novih auto-puteva ne bi bilo toliko ni novih investitora i fabrika.\nMali je dodao da rezultati aktuelne vlasti mogu da se sagledaju i po visini prosečne plate, koja je 2012. godine iznosila 331 evra, a u decembru 2021. godine 635 evra.\n„Najvažnije je da građani osećaju boljitak“, istakao je Mali i dodao da je cilj da do kraja 2026. godine prosečna plata bude 1.000 evra, a penzija 500 evra.\nMali je naglasio da je država pokazala da je stabilna i jaka u vreme krize i u okviru pomoći građanima i privredi obezbedila 8,8 milijardi evra. Kako je rekao, Srbija je u prethodne dve godine uprkos krizi imala najveću stopu rasta u Evropi.\nIstakao je da je država na računu 2012. godine imala samo 8,5 milijardi dinara i bila na ivici bankrota, dok danas ima 155,2 milijardi.\nMali je rekao da je četiri godine za redom ostvaren suficit u budžetu i još mnogo toga, što je sve rezultat odgovorne politike predsednika Vučića. Jedan od rezultata je i to što je u Srbiji izgrađeno i 135 zdravstvenih objekata.\nPredsednica Vlade Republike Srbije i potpredsednica Glavnog odbora Srpske napredne stranke Ana Brnabić je rekla da je jedna od velikih stvari i to što je država uspela da podigne preduzetništvo u srpskoj privredi, a koje nije bilo prepoznato kod mladih ljudi kao realna šansa za budućnost.\nBrnabić je dodala da su mladi imali svest da samo čekaju da im neko ponudi posao.\nRekla je da je nedavno otvoren portal Preduzetništvo gde mogu da se nađu svi mehanizmi podrške za preduzetništvo, a posebno za mlade i žensko preduzetništvo.\nBrnabić je navela da je mnogo uloženo i u ekologiju, na primer, samo u filtere za odsumporavanje u termoelektranama više od 600 miliona evra od 2014. godine.\nVučić je je rekao da, kada je reč o ekologiji da je to takva tema o kojoj se mnogo neistina iznosi i da je tome veoma teško se suprotstaviti.\nRekao je da je, na primer, za projekat Beograd na vodi, podrška u početku bila svega 27 odsto, a prema poslednjim podacima 69 odsto građana podržava ovaj projekat.\nVučić je rekao da veruje da sada ta podrška iznosi sigurno oko 75 odsto.\n„U početku smo Beograd na vodi podržavali samo Siniša i ja i naša uža familija. I Šapić je bio protiv, ali kada je video šta je urađeno, pozdravio je“, naveo je Vučić. Kandidat Srpske napredne stranke za gradonačelnika Grada Beograda Aleksandar Šapić je to potvrdio i dodao da mu je maketa delovala kao naučna fantastika i da je rekao da to nikada neće biti izgrađeno.\n„Beogradom na vodi je podignuta lestvica“, istakao je Šapić.\nŠapić je rekao da će izgradnja metroa, ali i linijskog parka koji će činiti najlepši parkovi u dužini od pet kilometara, biti veoma važni za dalji razvoj Beograda.\nVučić je rekao da upravo najteži projekti donose budućnost i ostaju iza političara i da upravo takve projekte sadašnja vlast želi da uradi za građane.\n„Šapić ima ogromnu energiju i moj savet za njega je da se drži velikih projekata“, rekao je Vučić i dodao da u politici ima dosta šminkanja i marketinga, kako to rade njegovi politički protivnici.\nVučić je istakao da je upravo metro jedan od velikih razvojnih projekata u Beogradu.\nŠapić je rekao da je za njega lično grad Beograd veliki izazov i da bi voleo da se oproba kao gradonačelnik i pokuša da uradi sve što je učinio za građane Novog Beograda.\nIstakao je da je važno da ekonomija zemlje bude jaka, jer su onda i lokalni budžeti veći, kao i da to može da se postigne samo uz postojanje mira i stabilnosti u zemlji.\nVučić je izrazio očekivanje da će uspešni brojevi o razvoju Srbije biti nastavljeni.\n„Ne zavisi sve od nas, verujem i nadam se da će kriza u Ukrajini da se smiri, ako se to desi onda su granica samo naši snovi“, rekao je Vučić.\nRekao je i da će sve od sebe dati za građane, ali i da će mu biti ogromna čast ako bi u prvom krugu pobedio, jer bi bio jedini do sada u Srbiji kome je to uspelo i da bi posle Nikole Pašića postao neko ko je najduže na vlasti.\nIzvor,foto: Tanjug/TV Pink\nSaopštenje MUP-a: Partije da ne uznemiravaju građane neistinama\nVečeras finale „Vidovdanskog turnira“ u Lebanu


Protiv Diktature: Dragi svi, Kao što verovatno već znate, do sada su proteste podržali Nezavisni sindikat prosvetnih radnika Vojvodine, Unija sindikata prosvetnih radnika Srbije i Forum beogradskih osnovnih škola. Predstavnici sindikata koji nas najglasnije podržavaju i svakodnevno podstiču i druge nastavnike da nam se pridruže izrazili su želju da zajednički protest bude u što skorije vreme. Stekli su se uslovi da to bude već sutra: nedelja je i nastavnici ne samo da nisu u školama, već nisu ni na takmičenjima koja se održavaju subotom. Na taj način bi se protest posvećen prosveti nadovezao na protest kojim podržavamo naučnu zajednicu i potencijalno bi se ostavio još jači utisak jer bi protesti posvećeni nauci i prosveti išli dan za danom. Da li se slažete da sutrašnji Protest Protiv Diktature 2017. bude tematski posvećen problemima u obrazovanju? - Poll | Question Everything\nProtiv Diktature: Dragi svi, Kao što verovatno već znate, do sada su proteste podržali Nezavisni sindikat prosvetnih radnika Vojvodine, Unija sindikata prosvetnih radnika Srbije i Forum beogradskih osnovnih škola. Predstavnici sindikata koji nas najglasnije podržavaju i svakodnevno podstiču i druge nastavnike da nam se pridruže izrazili su želju da zajednički protest bude u što skorije vreme. Stekli su se uslovi da to bude već sutra: nedelja je i nastavnici ne samo da nisu u školama, već nisu ni na takmičenjima koja se održavaju subotom. Na taj način bi se protest posvećen prosveti nadovezao na protest kojim podržavamo naučnu zajednicu i potencijalno bi se ostavio još jači utisak jer bi protesti posvećeni nauci i prosveti išli dan za danom. Da li se slažete da sutrašnji Protest Protiv Diktature 2017. bude tematski posvećen problemima u obrazovanju? created by Poll


Prema izvještaju kojeg je Parlamentu dostavilo Ministarstvo prometa i komunikacija BiH,\nzvanična komunikacija između BiH i Hrvatske u vezi s gradnjom Pelješkog mosta traje od 22. aprila 2005. godine.\nPodsjeća se da je tada naloženo da formirana ekspertna grupa pripremi analizu projekta mosta kopno-Pelješac, studiju utjecaja na okoliš i druge akte.\n"Projektno rješenje mosta sa svijetlim profilom plovnog otvora visine 35 metara i širine 150 metara kako predlaže Hrvatska, predstavlja barijeru koja fizički zatvara Neumski zaljev i u većem ili manjem će stepenu ograničavati pravo neškodljivog prolaza", kaže se u ovoj analizi, koju je prihvatilo Vijeće ministara BiH.\nGodinu kasne zaduženo je Ministarstvo za vanjske poslove da poduzme aktivnosti na iznalaženju rješenja kojim bi se osiguralo poštivanje prava BiH na neškodljiv prolaz. U maju 2006. imenovana je stručna grupa za pregovore o izgradnji Pelješkog mosta.\nOdržano je više bilateralnih susreta pa je krajem te godine zaključeno da je prihvaćen prijedlog bh. strane o širini plovnog puta od 200 metara te visini svijetlog otvora mosta od 55 metara.\nU aprilu 2007. godine ovaj izvještaj je Vijeće ministara trebalo usvojiti, ali to nije učinjeno,\njer se u vezi toga nije mogao postići konsezus.\nPitanje izgradnje mosta razmatralo je kasnije i Predsjedništvo BiH, ali je tek od Vijeća ministara zatraženo da se dostavi potpuna informacija o svim aktivnostima. Loptica je tada prebačena na ministarstva civilnih i vanjskih poslova, ali do jula 2016., dakle više od devet godina, nije se desilo ništa.\nTek u julu prošle godine, kako se navodi u izvještaju, prilikom potpisivanja ugovora o izgradnji mosta preko Save kod Svilaja, od Hrvatske zaprimljena dokumentacija o projektu Pelješkog mosta, a koja je izrađena na zahtjev investitora Hrvatske autoceste Zagreb. Tu se ističe da su minimalni zahtijevani plovidbeni profili ispod budućeg mosta usuglašeni na nivoima ekspertnih grupa na sastanku od 7. decembra 2006. i iznose 200 m X 55 m.\nTo u prevodu znači da se Hrvatska trenutno poziva na gradnju Pelješkog mosta koju su dogovorili ekspertne grupe, a ne zvanične institucije BiH, a to su Predsjedništvo i Vijeće ministara BiH.\nObjavito: Čet, 08/17/2017 - 08:03


CIJENA STRUJE ZAVISIĆE OD DEŠAVANJA NA BERZI - MontEnergija\nHome Električna energija\tCIJENA STRUJE ZAVISIĆE OD DEŠAVANJA NA BERZI\nElektrična energijaHidroenergijaMe-specijalObnovljivi izvori energijeTermoenergija\nby korisnik1 17/09/2020\nUzimajući u obzir trenutnu cijenu električne energije na referentnoj berzi koja je veća u odnosu na propisanu za tekuću godinu, trenutno ne postoji rizik od umanjenja cijene električne energije za distributivne potrošače u ovoj godini, navodi se u Izvještaju o poslovanju Elektroprivrede za prvih šest mjeseci. Podsjetimo da cijene električne energije za domaćinstva i male kupce zavise isključivo od slobodno formirane cijene snabdjevača – EPCG, uz zakonski definisana ograničenja koja su direktno u vezi sa cijenom energije na referentnoj berzi, HUPX. U izvještaju se navodi da je EPCG izložena riziku promjena cijena električne energije kako na domaćem tako i na inostranom tržištu, odnosno na berzi.\n– S obzirom na to da je EPCG aktivni učesnik na regionalnom tržištu električne energije i kao kupac i kao prodavac, promjene u cijenama mogu itekako da utiču na trenutno poslovanje. Dio ovih rizika se eliminiše kroz zaključivanje dugoročnih ugovora o trgovini električnom energijom, kazali su iz EPCG. Podsjetili su da se zakonskom regulativom od početka 2017. godine cijena električne energije za distributivne potrošače formira na osnovu tržišne cijene sa referentne berze, uz određena ograničenja.\n– Uzimajući u obzir trenutnu cijenu električne energije na referentnoj berzi koja je veća u odnosu na propisanu za tekuću godinu, trenutno ne postoji rizik od umanjenja cijene električne energije za distributivne potrošače u ovoj godini, poručeno je iz EPCG. U izvještaju se navodi da s obzirom na to da su pojedini kreditni aranžmani EPCG vezani za varijabilnu kamatnu stopu i euribor, postoji kamatni rizik sa aspekta zaduživanja kod banaka i ostalih finansijskih institucija.\n– EPCG vrši analizu izloženosti riziku od promjene kamatnih stopa na dinamičkoj osnovi uzimajući u obzir alternativne izvore finansiranja i refinansiranja, prije svega za dugoročne obaveze i preduzima odgovarajuće mjere radi obezbjeđenja kredita od banaka pod povoljnijim uslovima. EPCG nije izložena kamatnom riziku sa aspekta plasiranja novčanih sredstava imajući u vidu da su ugovorima definisane fiksne kamatne stope, kaže se u izvještaju.\n– Može se zaključiti da je stepen zaduženosti nizak, odnosno da je EPCG u mogućnosti da pokrije sve svoje obaveze prema kreditorima i investitorima, dodaje se u izvještaju. Navodi se da kreditni rizik nastaje kod gotovine i gotovinskih ekvivalenata, depozita u bankama i finansijskim institucijama, potraživanja od pravnih i fizičkih lica, uključujući neizmirena potraživanja i preuzete obaveze.\n– U cilju obezbjeđivanja naplate potraživanja, EPCG u kontinuitetu primjenjuje podsticajne mjere za poboljšanje naplate potraživanja kao što su organizovanje nagradnih igara i odobravanje popusta redovnim platišama. U slučaju potrebe primjenjuju se zakonom propisane prinudne mjere naplate. Trenutna naplata potraživanja od distributivnih potrošača je na zadovoljavajućem nivou i u konstantnom je procentualnom porastu, kazali su iz elektroenergetske kompanije.\n– Projekcija ukupnih tokova gotovine vrši se na nivou kompanije EPCG koja kontinuirano prati likvidnost kako bi obezbijedila dovoljno gotovine za potrebe poslovanja, dodaje se u izvještaju.\n-EPCG je već pravovremeno reagovala donošenjem određenih mjera u cilju održanja naplate i društveno odgovornim odlukama doprinijela ublažavanju uticaja korona virusa na određeni broj svojih potrošača, rekli su iz EPCG.\nEPCG je u prvoj polovini godine ostvarila neto dobit od 2,1 milion eura. Iz EPCG je prošle sedmice saopšteno da je deficit padavina, koji je bio skoro 50 odsto u odnosu na desetogodišnji prosjek, značajno uticao na poslovni rezultat kompanije. Prihod EPCG je u prvoj polovini godine iznosio 148,2 miliona eura, što je 8,5 odsto manje u odnosu na isti prošlogodišnji period. Iz EPCG je navedeno da je i pored dobre spremnosti i stabilnog funkcionisanja proizvodnih objekata, ukupno ostvarena proizvodnja električne energije u prvoj polovini godine iznosila 1.149 gigavatsati (GWh), što je za 342 GWh, odnosno 22,9 odsto manje u odnosu na planiranu i 192 GWh, odnosno 14,3 odsto manje u odnosu na uporedni period prošle godine.Proizvodnja ,,Perućice” smanjena 36 odsto, a ,,Pive” 14 odsto.\nU izvještaju se navodi da je HE ,,Perućica” u prvoj polovini godine ostvarila proizvodnju od 298.996 MWh, što je za 36 odsto manje u odnosu na proizvodnju ostvarenu tokom istog perioda prošle godine.\n– HE ,,Piva” je u prvoj polovini godine ostvarila proizvodnju od 271.707 MWh, što je za 14 odsto manje u odnosu na proizvodnju ostvarenu tokom istog perioda prošle godine, precizira se u izvještaju. Dodaje se da je Termoelektrana Pljevlja u prvih šest mjeseci ostvarila proizvodnju od 576.467 MWh, što je četiri odsto više u odnosu na proizvodnju ostvarenu tokom istog perioda prošle godine. Utrošak uglja je za navedeni period iznosio 608.029 tona.\nU izvještaju je saopšteno da likvidnost EPCG u prvih šest mjeseci nije ugrožena, uzimajući u obzir sposobnost izmirenja kratkoročnih obaveza iz tekućih aktivnosti.\n– U prvih šest mjeseci došlo je do povećanja gotovinskih ekvivalenata i gotovine za 8,06 miliona eura što predstavlja jedan od faktora poboljšanja koeficijenata likvidnosti u odnosu na 31. decembar prošle godine, navodi se u izvještaju.\nMREŽA STABILNA I U TIVTU, KOTORU I HERCEG NOVOM\nU BUDVI U TOKU 7. SAJAM ENERGETIKE\nBERZA ELEKTRIČNE ENERGIJE STVORIĆE KONKURENTNIJE TRŽIŠTE


VLADA RS: Donete Uredba o uslovima i načinu dodele i korišćenja sredstava za podsticanje unapređenja turističkog prometa domaćih turista na teritoriji Republike Srbije, Uredba o utvrđivanju plana zvanične statistike za 2018. godinu, Odluka o ukidanju viza za građane Republike Surinam\nVlada Republike Srbije donela je, na sednici održanoj 28. decembra 2017. godine, Uredbu o uslovima i načinu dodele i korišćenja sredstava za podsticanje unapređenja turističkog prometa domaćih turista na teritoriji Republike Srbije.\nS obzirom da turizam predstavlja izuzetno važnu granu nacionalne ekonomije, direktno podstiče zapošljavanje i otvaranje novih radnih mesta i doprinosi ukupnom bruto domaćem proizvodu, Vlada Republike Srbije je odlučila da usvoji Uredbu koja predviđa dodelu 80 hiljada vaučera za odmor u Srbiji za narednu godinu.\nKorisnici vaučera mogu biti: penzioneri, nezaposlena lica sa evidencije Nacionalne službe za zapošljavanje (NSZ), korisnici prava na dohodak za pomoć i negu drugog lica, zaposleni čija primanja ne prelaze iznos od 60 hiljada mesečno, ratni vojni i civilni invalidi rata sa primanjima koja ne prelaze 60 hiljada mesečno, korisnici prava na naknadu na porodičnu invalidninu po palom borcu, korisnici registrovanog poljoprivrednog gazdinstva.\nGrađani vaučere mogu koristiti zaključno sa 20. novembrom sledeće godine, na teritoriji cele Srbije, izuzev Beograda i Novog Sada.\nVlada Republike Srbije donela je Uredbu o utvrđivanju plana zvanične statistike za 2018. godinu.\nIzrada programa i planova zvanične statistike predstavlja jedan od značajnih segmenata u procesu prilagođavanja Srbije sa standardima i praksom Evropske unije.\nDonošenjem programa i planova zvanična statistika obezbeđuje podatke za praćenje rezultata aktivnosti, naročito u ekonomskoj oblasti i ocenu kriterijuma sposobnosti preuzimanja obaveza iz članstva u Evropskoj uniji.\nZvanična statistika važna je i u odnosima Srbije sa drugim međunarodnim institucijama, kao što su Ujedinjene nacije, Međunarodni monetarni fond i Svetska banka.\nVlada Republike Srbije donela je Odluku o ukidanju viza za građane Republike Surinam.\nDonošenjem ove odluke očekuje se povećan broj poseta i turističkih dolazaka državljana Republike Surinam u Srbiju, kao i potencijalnih investitora.\nOdlukom se omogućava stvaranje povoljnijeg poslovnog ambijenta i sveobuhvatno unapređenje bilateralnih odnosa dveju država.\nIzvor: Vebsajt Vlade, 28.12.2017.


Danas piše dizel – sutra se čita 48V - Auto Republika\nPad prodaje automobila koji koriste dizel tehnologiju je očigledan. Ciljana emisija štetnih gasova koju je postavila Evropska unija za 2021. godinu je dramatično smanjena sa sadašnjih 130 na 95 grama po kilogramu. Ovo je ogroman izazov za sve proizvođače automobila, pa se već javljaju spekulacije o tome koji auto gigant to neće moći da postigne o roku. U anticipiranim kaznama za nepoštovanje ovako pooštrene regulative, ističe se napaćena VW grupa sa prognoziranih 1,7 milijardi evra moguće kazne zbog neispunjenja obaveza (broj prodatih vozila tokom prethodne godine pomnožen sa 95 evra).\nIskreno se nadamo da do toga neće doći, a jedan od najbržih, najjeftinijih i najefikasnijih, pa možemo da kažemo i sa psihološko-socijalnog aspekta najprihvatljivijih rešenja se nameće u upotrebi tehnologije blage hibridizacije.\nNaime, vozila opremljena blagim hibridima sa 48 volti emituju 15-20 procenata manje ugljen dioksida a koštaju 500 do 1.000 evra manje od dizela. Pritom, tehnološki je ceo transfer veoma brzo izvodljiv, jer nova platforma za ovakav sistem nije nužna, već se mogu koristiti postojeće, uz minimalne modifikacije.\nOvako koncipiran hibridni sklop raspolaže značajno boljim obrtnim momentom, kompatibilan je sa tehnologijom deaktivacije cilindara, koristi energiju nastalu kočenjem i usporavanjem za dopunu baterije, koja je manja, ali i jeftinija u odnosu na klasična hibridna vozila, Toyotu Prius, na primer. Pomenuti Prius koristi sistem koji funkcioniše u rasponu od 100 do 300 volti. Najavljena blaga hibridizacija gama automobila mnogih proizvođača, pretpostavlja se, urušiće prodaju vozila sa punom hibridnom tehnologijom, i vrlo je verovatno da Prius nema tržišnu budućnost. Ipak, uprkos tome, Prius i ostala hibridna vozila iz Toyotine palete, omogućiće ovom japanskom divu da sa potpunom opuštenošću dočeka najstrožije standarde od 2021. godine. Upravo to je i glavni razlog zašto Toyota neće žuriti sa implementacijom ovog, ipak prelaznog rešenja, već će se posvetiti dugoročnijim solucijama.\nSledeći proizvođači su, bez mnogo pompe tim povodom, najavili blagu hibridizaciju unutar svojih gama: Volvo, Volkswagen, PSA, Mercedes, Renault, Nissan, Hyundai.\nPredviđanja analitičara su takva da će do 2025. godine, čak 55% svih prodatih automobila, na evropskom tržištu, posedovati blagi hibridni sistem.\nPikantna informacije se odnosi na legendarni Volkswagen Golf, koji u svojoj osmoj generaciji, dolazi na tržište 2019. godine, i sasvim je izvesno da će posedovati ovaj sistem.\nFrancuski Valeo drži čak 40% tržišta, odnosno dominantan je dobavljač proizvođača, upravo za sklopove koji podrazumevaju blagu hibridizaciju. Pored njega, istaknuti komponentaši, na ovom polju su i Continental i Delphi.\ntags: 48v blagi hibrid dizel izdvojeno mild hybrid\nnext Boeing 777 – jesen je, sve je to normalno\nA možda da dodaju i pedale na svaki automobil 🙂


Ponedeljak-utorak 10. i 11. jun 2019. Velika sala u 16:00\nPonedeljak-utorak 10. i 11. jun 2019. Velika sala u 18:00\nDugometražni dokumentarni film sa elementima igranog filma o velikanu naše muzike Vladi Divljanu. Učestvuju najznačajniji autori sa ex-Yu prostora, koji su specijalno za ovu priliku snimili (i u filmu izvode) nove verzije Vladinih pesama. Ovakav autorski pristup i veliki broj atraktivnih učesnika čini ovaj film jedinstvenim projektom kakav još nije viđen na našim prostorima. Film je po formi i narativnoj strukturi sličan odnosno srodan svom glavnom junaku – istovremeno i dokument i bajka, i urban i emotivan i romantičan. Film je snimljen na lokacijama u Beogradu, Zagrebu, Beču, Rovinju i na Braču.\nPonedeljak-utorak 10. i 11. jun 2019. Velika sala u 20:30\n456 10/06/2019 u 20:56 Odgovorite\nBilo bi lepo da se ovi filmovi za decu daju u još jednom terminu, da mogu da dovedu decu i ljudi koji rade kod privatnika.


Anica Dobra i Irfan Mensur dobitnici nagrade "Zlatni platan" - Novosti Plus\n8 Jula, 2019 8 Jula, 2019 Dragana Morača\t0 Comments\nGlumci Anica Dobra i Irfan Mensur ovogodišnji su dobitnici nagrade za izuzetan doprinos evro-mediteranskom filmu „Zlatni platan“, koja će im, tradicionalno, biti dodijeljena na 7. Festivalu mediteranskog i evropskog filma koji 27. jula počinje u Trebinju, saopštio je Savjet festivala. Festival, koji se ove godine održava pod sloganom „U sazviježđu platana“, traje do 2. avgusta.\nTokom sedam festivalskih dana biće prikazano 20 igranih, kratkih i dokumetarnih filmova iz Srbije, Republike Srpske, BiH, Hrvatske, Crne Gore, Makedonije, Libana, Italije, Češke, Turske, Austrije, Izraela…\nProjekcije filmova biće priređene u Kulturnom centru i na Ljetnoj sceni Doma mladih, kao i na terasi hotela „Leotar“, gdje će ove godine, po prvi put, biti priređena druženja publike sa glumcima.\nU okviru festivala biće priređena i izložba posvećena nedavno preminulom glumačkom bardu – Ivu Gregureviću, dok će u Muzeju Hercegovine biti održana filmska radionica koju će voditi profesori Radoslav Vladić i Petar Stanojlović.\nFestival organizuju Tangram centar iz Beograda, Alpe-Adria kulturna mreža, Mediteran centar Trebinje, Kulturni centar Trebinje, Dom mladih Trebinje i hotel „Leotar“, uz podršku Grada Trebinja, Ministarstva prosvjete i kulture Republike Srpske i Uprave za dijasporu Republike Srbije.\n← Trivićeva: U planu da što više djece pohađa predškolsko\nArheolozi iz cijelog svijeta istražuju nekropole stećaka u Bileći →\nRadnicima će biti isplaćene plate, porezi i doprinosi za mart\n23 Marta, 2021 23 Marta, 2021 Kristina Prole\t0\nJedan od najljepših speleoloških spomenika u RS čeka posjetioce (foto)\n19 Maja, 2020 Dragana Morača\t0


EHF traži da se promeni domaćin završnice Kupa Srbije – Balkan-Handball.com\nHome / Balkan / EHF traži da se promeni domaćin završnice Kupa Srbije\nEHF traži da se promeni domaćin završnice Kupa Srbije\nEvropska rukometna Federacija, u novom pismu upućenom Rukometnom savezu Srbije, zatražila je da mesto odigravanja završnice Kupa Srbije bude promenjeno. Da podsetimo, to je bio Zubin Potok na Kosovu i Metohiji, ali je EHF s početka tražio da RSS oko organizacije konsultuje pridruženog člana evropske rukometne porodice sa sedištem u Prištini.\nDragi Generalni sekretaru,\nU vezi Vašeg pisma, naglašavamo naše pozitivno viđenje povodom Vašeg razumevanja u vezi nastale situacije, i za prilagođavanje zahtevu EHF-a da se kup odigrava na teritoriji RSS-a, a ne u Zubinom Potoku.\nNepotrebno je naglašavati da su pogledi na političku situaciju različiti, što nije u nadležnosti EHF-a. Zato, mi moramo da radimo u okviru područja rukometnih saveza. Najnoviji bilateralni koraci između Srbije i Kosova, na političkom nivou, daju nadu da će rešenje biti nađeno uz obostrani pristanak. Nije u interesu našeg sporta da rukomet bude „problem“ koji će biti korišćen za rasprave u budućnosti.\nLjubazno Vas molimo da nas informišete o novoj lokaciji gde će se finale kupa igrati.\nUnapred Vam se zahvaljujemo na saradnji,\nJean Brihault Michael Wiederer\n← Prethodni članak Žreb kvalifikacija za ženski EHF EURO 2014 u Vespremu 26.maja\nNaredni članak → Milić spasio Vardar – Odluka o šampionu prvog juna!\n09/05/2013 at 12:17\nNe folirajte Novi Sad stoji kao PLAN B\nIli Nis:) tako cekamo subotu pa ce ubrzo posle toga objaviti ali i sami znamo da ce to biti NOVI SAD ili NIS:)\nKakav bre Niš, nisu imali pare za Radnički Niš da igra play off (a preneo bi 4 boda), sad da organizuju Kup!!!! Nikako to!!!


MMF potvrdio novi program sa Republikom Srbijom\nBord izvršnih direktora Međunarodnog monetarnog fonda (MMF) potvrdio je na jučerašnjoj sednici u Vašingtonu novi aranžman sa Republikom Srbijom, koji će trajati 30 meseci, odnosno do januara 2021. godine.\nNovi program saradnje uz podršku Instrumenta za koordinaciju politike (Policy Coordination Instrument - PCI) je iskljičivo savetodavni i ne predviđa korišćenje finansijskih sredstava.\nMinistar finansija Siniša Mali kaže da je novi aranžman sa MMF-om veoma važan jer pokazuje da je Republika Srbija u prethodnom periodu ostvarila dobre ekonomske rezultate, te da joj više nije potrebna finansijska pomoć.\n-Ovo je još jedan korak na našem putu strukturnih reformi i dobar signal za investitore. Važno je da održimo makroekonomsku i finansijsku stabilnost, da unapredimo našu privredu, da povećamo konkurentnost i da obezbedimo visoke stope rasta, jer samo to znači nova radna mesta i bolji životni standard naših građana – istakao je ministar Mali.\nOn je istakao da su glavni ciljevi Programa održavanje javnog duga u definisanim okvirima u odnosu na bruto domaći proizvod (BDP), održavanje ukupnog deficita u definisanim okvirima u odnosu na BDP, reforma sistema plata u javnom sektoru, nastavljanje reforme Poreske uprave i uspostavljanje mera za smanjenje vremena procesuiranja refundacija PDV-a, usvajanje novog Zakona o naknadama i održavanje inflacije u definisanim okvirima.\n-Potpuno smo posvećeni ovim ciljevima i to će nam biti apsolutni prioritet u narednom periodu. Važno je da ojačamo naše institucije i da ih učinimo još efikasnijim, a tu pre svega mislim na modernizaciju Poreske uprave, koja je neophodna – zaključio je Siniša Mali.\nNa sednici u Vašingtonu istaknuto je da ekonomski izgledi Republike Srbije ostaju stabilni.\nPCI je novi instrument koji je MMF uveo tokom 2017. godine u cilju pružanja podrške zemljama članicama koje su posvećene reformama, ali kojima nije potrebna finansijska podrška te međunarodne finansijske institucije.


Povodom izbora, održanih 17. aprila 2016. godine, za izbor odbornika u Skupštinu opštine Tivat Državna izborna komisija je sprovela sve svoje nadležnosti u skladu sa novim izbornim zakonodavstvom.\nKomisiji je podnesen jedan prigovor koji je odbijen kao neosnovan.\nU skladu sa procedurama, elektronski uređaji za identifikaciju birača su, od strane Opštinske izborne komisije Tivat, vraćeni Državnoj izbornoj komisiji i do narednih izbora biće skladišteni kod Ministarstva unutrašnjih poslova.\nDržavna izborna komisija je konstatovala da je Opštinska izborna komisija Tivat ostvarila sve svoje nadležnosti u skladu sa zakonom, uključujući obezbjeđivanje visokog stepena osposobljenosti članova biračkih odbora u Tivtu za rad na uređajima, kao i sprovođenja same procedure glasanja.\nDržavna izborna komisija će iskoristiti iskustva stečena na izborima za izbor odbornika u Skupštinu opštine Tivat u cilju daljeg jačanja programa edukacije namijenjenog izbornim organima kako bi uspješno implementirali izborno zakonodavstvo na predstojećim parlamentarnim izborima.\nDržavna izborna komisija radi na pripremi plana edukacije ostalih opštinskih izbornih komisija u Crnoj Gori, nakon čega slijedi program obuke biračkih odbora za parlamentarne izbore. O složenosti ovog poduhvata dovoljno govori i činjenica da je potrebno edukovati oko 12000 lica, kao i opunomoćene predstavnike izbornih lista. Komisija će u narednom periodu biti posvećena proširenju postojećeg plana i programa edukacije u svim opštinama u Crnoj Gori.


Popović: Opada broj pacijenata u kovid odjeljenju - stagnacija virusa - infoBirač\nPrema izvještajima Instituta za javno zdrastvo Republike Srpske, na području grada Zvornika, u posljednje vrijeme došlo je do stagnacije broja oboljelih od virusa korona.\nDirektor Bolnice Zvornik, Ivan Popović kaže da opada i broj bolničkih pacijenata koji se kreće ispod 19, za razliku od novembra i decembra mjeseca prošle godine, kada je on bio konstatan sa 50 i više zaraženih osoba.\n– Epidemiološka stagnacija vidljiva je i iz podataka Institut za javno zdravstvo Republike Srpske i Higijensko-epidemiološke službe Doma zdravlja Zvornik. Broj aktivnih slučajeva zaraze virusom pao je ispod 40 osoba na području grada, dok je u novembru i decembru taj broj izosio više od 300 – rekao je Popović.\nKada je riječ o predstojećoj vakcinaciji građana Republike Srpske protiv virusa korona, Popović je naglasio da će postupiti po svim preporukama Instituta za javno zdravstvo i Ministarstva zdravlja Republike Srpske.\n– Mislim da je većina zdravstvenih radnika bolnice voljna da se vakciniše, shodno preporukama nadležnih institucija Republike Srpske – rekao je Popović.\nDezinfekcija javnih objekata u Zvorniku\nPorodična medicina opravdala rad u doba korone – Birčaković: Slične mjere provoditi i kod sezonskog gripa


"Generali Osiguranje" doniralo 2,4 miliona dinara | odgovornoposlovanje.rs\nBeograd, 11. februar 2016. – Zahvaljujuci donaciji kompanije “Generali Osiguranje Srbija” vrednoj 2,4 miliona dinara, na teritoriji opštine Topola montirana je prva automatizovana protivgradna stanica u Evropi u okviru projekta osavremenjivanja sistema protivgradne zaštite u Srbiji, koji sprovodi Kabinet ministra bez portfelja zaduzenog za vanredne situacije.\nStanica predstavlja napredno tehnološko rešenje i posredstvom prateće telekomunikacione opreme povezana je sa Radarskim centrom “Bukulja” gde se nalazi komandni centar za upravljanje. Ovakav vid upravljanja protivgradnom stanicom obezbeđuje pravovremeno i mnogo preciznije dejstvo u odnosu na ono koje je trenutno zastupljeno u Srbiji – angažovanje protivgradnih strelaca koji na licu mesta nišane i ispaljuju protivgradne rakete.\n– Kao kompanija koja blisko saradjuje sa poljoprivrednicima i čiji je strateški cilj da im pruzi podršku i najbolje moguće uslove osiguranja, znamo sa kojim se izazovima i rizicima oni svakodnevno susreću. Upravo zato smo rešili da doprinesemo unapređenju zaštite poljoprivrednih useva od grada. Očekujemo da na ovaj način imamo neuporedivo kvalitetniju protivgradnu zaštitu na branjenom regionu s obzirom na automatizaciju celokupnog procesa, minimiziranje grešaka i racionalnije trošenje raketa – istakao je Dragan Filipović, generalni direktor kompanije “Generali Osiguranje Srbija”.\nDo početka protivgradne sezone u Srbiji će biti postavljeno 20 automatskih protivgradnih stanica koje će u početku štititi voćarske krajeve, rekao je ovim povodom u selu Vinča kod Topole ministar bez portfelja zadužen za vanredne situacije Velimir Ilić.\n– U selima je sve manje stanovništva i nema ko da deluje na protivgradnim stanicama jer su svi stariji od 50 godina. Srbija mora da se okrene automatskoj protivgradnoj zaštiti – rekao je Ilić.


Savet za implementaciju GST-a odredio poreske stope za različite kategorije proizvoda - Neverovatna Indija\nNaslovna Ekonomija Savet za implementaciju GST-a odredio poreske stope za različite kategorije proizvoda\nSavet za implementaciju GST-a odredio poreske stope za različite kategorije proizvoda\nSveobuhvatni porez na robu i usluge (GST) stupa na snagu 1. jula 2017.g. Ovim povodom je savet za GST, na čijem je čelu Arun Džaitli, indijski Ministar finansija, odredio četiri različite opšte poreske stope od 5%, 12% , 18% i 28%.\nLuksuzna roba poput automobila, bezalkoholnih pića, frižidera i sličnih proizvoda biće oporezovana najvišom stopom od 28%. Egzistencijalni proizvodi kao što su mleko i mlečni proizvodi, žitarice i semenje biće u potpunosti oslobođeni od ovog poreza. Svakodnevne potrepštine poput čaja, kafe, šećera, uglja i osnovnih lekova biće oporezovani po stopi od 5%.\nArtikli za široku potrošnju poput sapuna, krema za telo i pasta za zube će imati namet od 18%. Od ukupno 1,211 registrovanih proizvoda, 7% robe neće biti oporezovano, 14% artikala će imati namet od 5%, 17% proizvoda stopu od 12%, 43% robe će podleći poreskoj stopi od 18%, dok će 19% proizvoda imati najveću poresku stopu od 28%.\nPrethodni tekstIndija rangirana druga na listi zemalja prema obnovljivim izvorima energije\nSledeći tekstInicijativa kupovine i iznajmljivanja radi povećanja broja električnih vozila


UNS PRVI PUT RANGIRAN U OBLASTI PSIHOLOGIJE NA TIMES HIGHER EDUCATION LISTI | FF\n24. septembar 2021. 13:47:59 Opšte\nUniverzitet u Novom Sadu rangiran je na najnovijoj listi Times Higher Education (THE) najboljih univerziteta u svetu po oblastima (Times Higher Education World University Rankings by Subject), koja se odnosi na 2022. godinu. Rezultati rangiranja za sada su poznati za četiri oblasti, pri čemu je Univerzitet u Novom Sadu prvi put rangiran u okviru psihologije i nalazi se u grupi iznad 501. mesta kao jedini univerzitet iz Republike Srbije pozicioniran u toj naučnoj oblasti. Pored psihologije, UNS je rangiran i u ostale tri oblasti za koje su objavljeni rezultati, a u kojima je zadržao prošlogodišnje pozicije: kliničkih predmeta i zdravstva (iznad 601. mesta), nauka o živim sistemima (iznad 801. mesta) i fizičkih nauka (između 801. i 1000. mesta).\nRang lista po oblastima zasniva se na istim strogim indikatorima koji se koriste i za globalno rangiranje najboljih svetskih univerziteta Times Higher Education World University Rankings 2022, s tim da je metodologija za rangiranje po oblastima prilagođena karakteristikama konkretne naučne oblasti za koju je lista izrađena. Rang lista u oblasti fizičkih nauka obuhvata matematiku i statistiku, fiziku i astronomiju, hemiju, geologiju, nauke o životnoj sredini i pomorske nauke, a ovogodišnja lista uključila je 1.227 univerziteta. Rangiranje u oblasti kliničkih predmeta i zdravstva obuhvatilo je 925 univerziteta i odnosi se na medicinu, stomatologiju i druge oblasti u okviru zdravstva, dok nauke o živim sistemima obuhvataju poljoprivredu i šumarstvo, biološke nauke, veterinarske nauke i sportske nauke, a lista uključuje 972 univerziteta. U oblasti psihologije, rangirano je 568 vodećih univerziteta u disciplinama kao što su obrazovna, sportska, poslovna, klinička psihologija i psihologija životinja.\nTimes Higher Education rang lista predstavlja najveće svetsko rangiranje univerziteta, u čijem fokusu su istraživačko intenzivni univerziteti i njihova postignuća u obrazovanju, istraživanjima, transferu znanja i na međunarodnoj sceni. Najnovijim istraživanjem je obuhvaćeno više od 1.600 univerziteta iz 99 zemalja i teritorija. Za potrebe ovogodišnjeg rangiranja analizirano je više od 108 miliona citata iz preko 14,4 miliona istraživačkih publikacija, a prikupljeni su podaci o preko 2.100 institucija koje su učestvovale u istraživanju.\nUniverzitet u Novom Sadu prvi put je pozicioniran na Times Higher Education (THE) listi najboljih univerziteta u svetu po oblastima (Times Higher Education World University Rankings by Subject) za 2021. godinu, kada je od ukupno 11 oblasti rangiran u okviru osam. Najnoviji rezultati, koji se odnose na 2022. godinu, za sada obuhvataju četiri oblasti, dok će rezultati za ostale oblasti biti objavljeni tokom oktobra i novembra tekuće godine. Globalni rang Univerziteta u Novom Sadu na Tajmsovoj listi za narednu godinu (Times Higher Education World University Rankings 2022) je iznad 1201. mesta.


Velika pohvala Duranta: Teodosić – najbolji dodavač sa kojim sam bio na parketu – Sport Centar Velika pohvala Duranta: Teodosić – najbolji dodavač sa kojim sam bio na parketu – Sport Centar\nProslavljeni košarkaš Kevin Durant pohvalio je srbijanskog kolegu, Miloša Teodosića, i okarakterisao ga kao najboljeg dodavača sa kojim je dijelio parket.\nTeodosić je na svom Instagramu objavio video svojih asistencija i lijepih poteza, a Durant se uključio i uputio veliku pohvalu srbijanskom košarkašu.\n„Najbolji dodavač sa kojim sam bio na terenu“, napisao je na Instagramu Kevin Durant u vezi sa snimkom koji sadrži najbolja dodavanja plejmejkera Virtusa iz Bolonje.\nTeodosić (33) je nastupao i u NBA od 2017. do 2019. godine, ali je zbog povreda njegova NBA epizoda bila kraća nego što se očekivalo.\nkevin durantmilos teodosic\nPredsezona NBA lige: Skromna minutaža Nurkića u porazu Blazersa, Durant debitovao za Netse\nKevin Durant se ne vraća ove sezone: Nema pritiska, ali ne planiram igrati


Aničić pred Napredak: "Doveli su odlične igrače..." - Sportske.net\nAničić pred Napredak: "Doveli su odlične igrače..."\nTrener fudbalera Mačve Dragan Aničić rekao je danas da će njegova ekipa u predstojećem meču protiv Napretka, uprkos svim problemima, dati sve od sebe da zabeleži povoljan rezultat.\n"Napredak je samo u poslednjih nekoliko dana angažovao Milunovića, Marjanovića i Lukića - sve iskusne i proverene igrače sa inernacionalnom karijerom. Ako tu dodamo Kostića, Mijića, Lekovića i golmana Ostojića... svako ko prati fudbal zna koliko su to kvalitetni igrači", rekao je Aničić, prenosi klub.\n"Bez obzira na to, mi smo u poslednje dve utakmice pokazali da možemo da igramo kvalitetno i na ovoj ćemo uprkos svim problemima koji nam znatno otežavaju rad, dati sve od sebe i nadam se zabeležiti povoljan rezultat", dodao je on.\nFudbaleri Mačve u nedelju dočekuju ekipu Napretka, u utakmici 12. kola Super lige Srbije.\nPosle 11 odigranih kola, Napredak je na 18. mestu na tabeli sa šest bodova, dok je Mačva poslednja sa bodom manje.\nUtakmica Mačva - Napredak igra se u nedelju od 16.00.


BRNABIĆ O KiM I EU:Priznanje Kosmeta nikad nije bio uslov za ulazak u Uniju | Novosti.rs\nOdgovorajući na pitanje TV Prva ona je rekla da takav ponuda nikada nije bila na stolu "da ona zna".\n"Evropa zna da predsednik Aleksandar Vučić, ni Vlada čija je okosnica SNS, ne bi prihvatili takvu ponudu ''ili ovo ili ono''", rekla je Brnabić.\n"Nikada nisam čula da očekuju rešenje 2021. godine. Svakako da Evropa očekuje sporazum o normalizaciji odnosa Beograda i Prištine pre pristupanja Srbije Evropskoj uniji", rekla je on.\n"Evropska unija ne želi je da uvozi nove probleme, u tom smislu je taj sporazum. Mislim da Evropa ne može prejudicirati rešenje zato što je statusno neutralna, a pet članica EU ne priznaje jednostrano proglašenu nezavisnost Kosova", rekla je Brnabić.\nAna Brnabić Srbija EU Priznanje Kosova Ulazak u države EU


Lakčevićeva demantovala samu sebe\nNaslovnica Sjeverni Sandžak Novi Pazar Lakčevićeva demantovala samu sebe\nSjeverni Sandžak – 30. 9. 2011., uoči popisa, na pitanja Pressa u vezi sa predstojećim popisom odgovarala je načelnica Odeljenja za popis stanovništva u Republičkom zavodu za statistiku Snežana Lakčević.\nNa pitanje novinara šta će biti sa onim građanima koji u vrijeme popisa iz bilo kog razloga nisu u Srbiji i da li će oni ostati nepopisani, Lakčevićeva odgovara:\nZa osobu koja neće biti prisutna u mestu stalnog stanovanja u vreme popisa podatke treba da daju drugi (punoletni) članovi tog domaćinstva. U slučaju da popisivač naiđe na stan u kojem nema nikoga, a od komšija dobije obaveštenje da su svi članovi domaćinstva odsutni i da se neće vratiti do kraja popisa, popisivač popunjava popisne obrasce na osnovu izjave komšija.\n10. 10. 2011. na konferenciji za novinare koje je održao Odbor za Bojkot BNV-a, predsjednik odbora prof. dr. Admir Muratović iznio je optužbe na račun popisivača koji su liste ispunjavali grafitnim olovkama, kao i na račun načelnice Odeljenja za popis u Republičkom zavodu za popis stanovništva Snežane Lakčević koja je izjavila da ukoliko popisivač iz nekoliko puta ne nađe domaćina kod kuće listić može da popuni na osnovu podataka iz komšiluka.\nNakon optužbi Muratovića, Lakčevićeva je odgovorila da Zakon o popisu ne predviđa da podatke mogu da daju komšije, ali da je prema metodološkim uputstvima tog zavoda predviđeno da popisivač, ukoliko u više navrata ne zatekne nikoga u stanu ili kod kuće, može u komšiluku da se raspita da li neko tu živi ili je stan prazan.\nIzvor: Press, B92.net\nSvi mi 12. Oktobra 2011. At 13:18\nSedi burazere dje jesi. Cekaj da nam muftija uzme autonomiju pa cemo se vracat polako, al morace prvo da plati po 50.000 din za svakog ko je odbio da se potpise\nHasan Junior Zvizdic 12. Oktobra 2011. At 00:15\nHteo bi pitati Gospodju Lakcevic gde ce mo se mi popisti koi smo morali nasilno napustiti Srbiju a ima nas Bosnjaka iz Sandzaka preko Milion samo u Tursku, Te dali vazi taj popis i za nas Bosnjake. Posto mogu i Srbi da se piopisuju koji imaju Americko – Kanadsko drzavljanstvo i koji su pobegli od Komunista.\nTo jedno a drugo kojim je to Zakonom dozvoljeno da se POPISIVAC sam potpisuje u Ime nekog drugog? a posebno da se raspituje kod komsija.\nJos jedno pitanje za nase politicke vodje, da li Vi nesto poduzimate za nas povratak u Sandzaku ? Znamo da se Srbi mogu vracati eno i Amerikanac je bio Premijer Srbije Panic znaci oni mogu da se vracaju a sta je sa nama Bosnjacima? Ako ne ide ovako onda na miru da sacekamo ulaz Srbije u EU a bogami i Turske. Da li nam tada moze neko zabranit.


Vučić: Politika rezultata, fabrika, činjenica – nepobediva\nIzvor: RTS, 28.Sep.2018, 14:25\nSrbija ne sme da gubi i ne gubi u najvažnijem – a to je sigurnija budućnost, poručio je predsednik Srbije Aleksandar Vučić u govoru posle svečanog otvaranja fabrike "Cumtobel" u Nišu. Napominje da se otvaranjem nove fabrike "Cumtobel" u Nišu otvaraju život i budućnost za ljude tog kraja.\nCeremonija otvaranja fabrike počela je jedinstvenim muzičko-scenskim nastupom violinistkinja, koje su imale >> Pročitaj celu vest na sajtu RTS << gudala ukrašena rasvetom koju proizvodi fabrika "Cumtobel".\nFabrika će zaposliti 1.100 radnika, a investicija je vredna više od 30 miliona evra.\n"Pre nekoliko dana sam rekao da je naša politika u jednoj oblasti poražena, ali ima jedna, koja ne može da se pobedi, a to je politika rezultata i činjenica, otvaranja fabrika", rekao je predsednik i zahvalio vlasnicima "Cumtobela" što pomažu u kreiranju takve politike, sa kojom će, kako je podvukao, Srbija nastaviti.\n"Mi Srbi nismo naučili da se radujemo, niti da pokazujemo poštovanje. Najčešće volimo da se bunimo, prigovaramo, neretko i da tugujemo. Ja kada bih mogao da biram, najviše bih voleo da svaki dan u Srbiji bude ovakav, da svakog dana otvorimo novu fabriku", rekao je Vučić.\nIstakao je da nije došlo tek tako do otvaranja ove fabrike i da to nije palo s neba, nije se dogodilo zbog geografskog položaja, već zbog rezultata i truda, napora naših austrijskih prijatelja, među kojima i kancelara Sebastijana Kurca, kao i srpskih vlasti.\nNaglasio je da "Cumtobel" znači i blisku vezu sa našim Univerzitetom u Nišu, znači da ćemo, kaže, moći da pripremamo decu za posao koji ih čeka.\nAko budemo marljivi, dodaje, moći će čim završe obuku da privređuju sami i donose novu vrednost našem društvu.\nPodsetio je da je Henri Ford govorio da je čovek bez mašine rob, a čovek sa mašinom ili uz mašinu – slobodan čovek.\n"Rad koji je osnova naše politike je jedini način da budemo slobodni i ponositi ljudi. Baš kao ovde, kao i na drugom mestu, dajemo ljudima razlog da ostanu, uče, budu veseliji. Moramo da krenemo polako u borbu, znam da će biti potrebno godina dok plate i penzije ne porastu, da privolimo i zamolimo mnoge naše koji su bili primorani da je napuste da se vrate u zemlju, da ovde ulože svoje znanje i energiju", objasnio je Vučić.\nUkazao je da bi voleo da svi u Srbiji imamo ambiciju i želju, energiju, kao što imaju vlasnici "Cumtobela" takvu glad za poslom, rezultatima i uspehom.\n"To nam treba od naših koji su napustili Srbiju. Hoćemo da se borimo za njih, da pokažemo koliko ih volimo. Znam da bi sada bili nezadovoljni jer plate ne prate one u svetu. Ali polako ali sigurno ćemo raditi na tome", poručio je predsednik.\n"Putevi su ti koji otvaraju put u budućnost"\nNapomenuo je da je uvek lako staviti primedbe na sve, i ukazao na postignute rezultate u ovom delu Srbije, navodeći da smo imali otvorene radove na auto-putu ka Bugarskoj, koji će biti otvoren pre kraja godine, a biće započet i auto-put prema Prištini, Tirani i Draču.\n"To su važne stvari. Ko god da kaže da nam neki put nije potreban, ne zna šta govori. Putevi su ti koji otvaraju put budućnosti, donose novu prednost Srbiji. Danas Srbija privlači 56 odsto ukupnih direktnih stranih investicija za ceo Zapadni Balkan", ukazao je Vučić.\nNajavio je da će danas imati sastanak sa predstavnicima svih opština pet okruga o regionalnom razvoju, te će sa svima videti šta je to što dalje može da pomogne.\n"Kada završimo puteve, hoćemo gas da dovedemo u svaku opštinu, a hoćemo i da vidimo šta investitori hoće. Možete uvek da računate na podršku srpske države i lokalne samouprave. Nije to više samo austrijski velikan. Na proizvodima piše 'napravljeno u Srbiji', a ne u Austriji. Ovo je naš proizvod, ovo smo mi pravili. Ovo su naša deca napravila ovde i ovde ćemo još mnogo toga da napravimo", naglasio je Vučić držeći u ruci jedan sklop iz proizvodnje "Cumtobela" u Srbiji.\nIstakao je da, kada imate svetlo, možete da vidite da zemlja i grad napreduju, dodajući da osvetljenje pokazuje koliko idemo napred.\n"Nemojte da se plašimo svetla. Ja sam shvatio iz vaše priče da je kompanija starija od antičke Grčke. Mi Srbi smo se 1880. bunili protiv sijalice, a imamo i danas stručnjake koji se bune, a mi hoćemo što više sijalica i svetla. Imaćete više prostora da ponudite vaše proizvode na našem tržištu. Hoćemo da naši gradovi budu još više osvetljeni, da privlačimo što više turista, jer mislimo da je naša zemlja lepa", ukazao je Vučić.\n"Moraćemo još fabrika da dovedemo"\nGovoreći o Nišu, rekao je da je nezaposlenost proteklih godina smanjena, ali da je i dalje sa 25.000 velika, iako je ranije bila na 39.000.\n"Ovo nije kraj za nas. Moraćemo još fabrika da dovedemo", poručio je predsednik.\nPrisetio se koliko i kako se Srbija borila za "Cumtobel", ukazujući da svoju sreću ne može da sakrije.\n"Nema većeg zadovoljstva od toga da od svog rada možeš da stvoriš novu vrednost", naglasio je Vučić.\n"Ako sam dobro zapamtio lekciju iz istorije 'starog Rima', odnosno 'Cumtobela', čini mi se da ste rekli da je 1986. bila prelomna za tu kompaniju. Nadam se da ćete govoriti to i o 2018, kada ste otvorili prvu i onda još mnogo fabrika u Srbiji", poručio je vlasnicima austrijskog koncerna.\nZahvalio je Austrijancima što su otvorili "lepoticu od fabrike", u kojoj mora biti čisto kao u apoteci.\n"Pitao sam što mora toliko da se pazi na čistoću i rečeno mi je da je to zbog elektronskih uređaja, da na njih ne sme padne nimalo prašine. I onda sam shvatio zašto kod Austrijanaca i Nemaca mora da u fabrikama bude urednije nego u bolnicama. Srećan sam što je danas deo toga i Srbija", naglasio je predsednik koji se nakon svečanog otvaranja "Cumtobela" sastao i sa predstavnicima kompanija "Ziđin" i "Nevsun".\n"Otvaramo život i budućnost u Nišu"\nPredsednik se prethodno obratio ispred fabrike pred više od 10.000 građana, koji su ga dočekali aplauzom.\n"Otvaramo novu fabriku, nova radna mesta, otvaramo život i budućnost za ljude u Nišu", rekao je Vučić i zahvalio građanima juga i jugoistoka što su ga dočekali u Nišu.\nZahvalan im je, kaže, jer su mu verovali pre nekoliko godina, kada je zemlja bila u rasulu, bankrotstvu, kada je malo ko verovao da možemo da je izvučemo iz toga.\n"Vi ste bili ti koji ste imali poverenja u državu, verovali rukovodstvu, stavili interese države ispred ličnih. Zato i možemo da se pohvalimo da 55 odsto od ukupnih direktnih stranih investicija u celom regionu završi u Srbiji", rekao je Vučić.\nBorićemo se, poručuje, da ih bude više od 60 odsto.\n"Morali smo da donosimo teške odluke. Vladati u zemlji ne znači ispunjavati nečije želje. Nismo mogli da vam se dodvoravamo, morali smo da povlačimo neke teške poteze da bismo danas došli u situaciju da otvaramo fabrike", podsetio je Vučić.\nSvih pet okruga – Pčinjski, Pirotski, Toplički, Niški i Jablanički – mogu da računaju na dalju podršku države Srbije, poručio je predsednik Srbije.\n"Hoćemo da ulažemo još više", poručio je Vučić koji je tokom dana imao i odvojeni sastanak sa rukovodstvom ovih pet okruga.\nPre dve i po godine, pokrenuta je, kaže, priča o investiranju "Cumtobela" u Srbiji, a danas znamo da će tu raditi 1.100 ljudi.\nPodvukao je da se investitori privlače kada imamo uređene finansije, a da nam je dinar čvrst i stabilan već šest godina, a imamo suficit u budžetu tri godine zaredom.\n"Biće manji od 47 odsto BDP-a od 1. januara", rekao je Vučić.\n"Za razliku od onih koji ne dolaze da vide svoj narod, meni je ovo sedmi put da dolazim na više dana. Došao više nego svi premijeri i predsednici zajedno od 1945. godine", istakao je Vučić.\nDodao je da sada moramo da vidimo šta može sve da se napravi u Crnoj Travi, Bosilegradu, Vlasotincu, čitavom Topličkom okrugu, Beloj Palanci, Pirotskom okrugu, Vranju.\nPrimetio je da se, tek kada prođe neko vreme i kada neko ode sa vlasti, ljudi sete šta je urađeno.\nOn sam, kako je istakao, iako je puno napravljeno, ipak nije zadovoljan: "Nisam, jer znam da možemo još mnogo više i bolje", rekao je predsednik Vučić.\nZahvalan je, međutim, građanima jer su znali da onaj ko se ne dodvorava, ko se ne ulaguje narodu, već radi teške stvari – radi najbolje za zemlju.\n"Ne možete rak da izlečite tako što pijete aspirin, već uz najteže terapije. Želim da verujem da ćete me podržati u tome i dalje, i ponositi se zemljom koja će biti sve uspešnija, i svojom decom koja će imati budućnost u Srbiji", poručio je Vučić.\nVeruje, takođe, da ćemo stvoriti uslove da zapošljavamo naše ljude i da vraćamo naše ljude iz inostranstva, kroz otvaranje novih radnih mesta i povećanje plata i penzija.\n"Živela Srbija, nema lepše i voljenije zemlje na svetu", zaključio je Vučić.\nFelder: Fabrika u Nišu – uspeh za ceo region i "Cumtobel grupu"\nFabrika za proizvodnju rasvete "Cumtobel" u Nišu primer je uspešne investicije za ceo region i "Cumtobel grupu" na globalnom nivou, poručio je generalni direktor kompanije "Cumtobel" Alfred Felder.\n"Velika nam je čast da otvorimo ovu fabriku i prikažemo izuzetan napredak kompanije na globalnom nivou", rekao je Felder.\nOn je zahvalio predsedniku Aleksandru Vučiću i gradonačelniku Niša Darku Bulatoviću na velikoj podršci za tu investiciju "Cumtobela" u Nišu.\n"Ova fabrika je spoj izuzetnog kolektivnog napora. Izgradnja je počela 2017. i danas fabriku na površini većoj od 40.000 kvadratnih metara i već smo počeli sa proizvodnjom", rekao je generalni direktor "Cumtobela".\nFelder je istakao da je ta kompanija sebi postavila cilj da ta fabrika u Nišu doprinese jačanju kompetitivnosti i da možemo da snabdevamo evropska tržišta.\nPodsetio je da je to bila grinfild investicija i da je pre malo više od godinu dana to bila livada i da je to bio veoma kratak period za izgradnju fabrike.\nFelder je ukazao da je "Cumtobel grupa" austrijska kompanija koja je na berzi, iako je počela kao porodična firma.\nIstiče da je za "Cumtobel" specijalnost svetlost, kvalitet proizvoda, kao i međusobni odnosi unutar kompanija.\n"Ova fabrika će biti uspeh za ceo regiona i 'Cumtobel grupu'", naglasio je Felder.\nPredsednik Nadzornog odbora kompanije Jurg Cumtobel je, takođe, zahvalio na podršci sa svih strana i istakao da sve to ne bi bilo moguće da nije bilo intenzivne saradnje sa svih strana.\nPodsetio je da je kompanija osnovana 1950. godine i da je njihov otac prethodno radio u firmi koja je radila za nemačku odbrambenu industriju.\nGovoreći o istorijatu firme, naglasio je da je Austrija bila previše za poslovanje "Cumtobela" i da su zato prvo proširili poslovanje na Evropu, a onda i na svet.\nSmatramo da ćemo imati jako dobru budućnost sa poslovanjem fabrike u Srbiji, dodao je Cumtobel.\nBulatović: Zajednički napori da podignemo grad\nGradonačelnik Niša Bulatović je istakao da je ovo još jedan divan dan za grad Niš, kao i da je u poslednje dve godine takvih dana bilo mnogo.\nOn je rekao da je nezaposlenost smanjena na 25.000 ljudi i da se i dalje smanjuje.\nIstakao je da grad Niš pruža punu podršku politici države i da su u tom smislu uveli mere podsticaja za mala i srednja preduzeća.\n"Najveća izdvajanja Niš daje za zapošljavanje. Takođe, prvi smo na Duing biznis listi Svetske banke po brzini izdavanja građevinske dozvole. Vraćamo dugove iz ranijeg perioda i to je doprinos Niša državi i ne bi moglo sve to da se ostvari bez jake podrške", naveo je Bulatović.\nKaže da je Vučić čak 18 puta boravio u Nišu i bavio se projektima, investitorima i razvojem grada i celog juga Srbije.\nPrema njegovim rečima, država pomaže grad Niš kroz projekte sa 50 ili 100 odsto bespovratnih sredstava i direktnu pomoć iz budžeta.\n"To Niš ne pamti u poslednjih najmanje nekoliko decenija. Svi zajedno ulažemo napore i kapacitete kako bi podigli grad i jug Srbije", rekao je Bulatović.\nGradonačelnik ističe da će velelepni pogon "Cumtobela" obezbediti 1.100 porodica, koliko će tu biti radnika, kao i da će ti prihodi i porezi uvećati budžet grada.\n"Znamo da ste austrijski gigant, svetski gigant u toj oblasti, a mi smo ponosni što ste deo kapaciteta preselili u Niš", naglasio je Bulatović.\nPredsednik Vučić je krajem jula 2017. položio kamen temeljac za izgradnju te fabrike u Suvom Dolu kod Niša.\nFabrika "Cumtobela" je izgrađena na 40.000 metara kvadratnih, u južnoj industrijskoj zoni Niša.\nAustrijska kompanija "Cumtobel" je svetski proizvođač LED rasvete, jedna je od vodećih u oblasti inovativnih rešenja za rasvetu i proizvodnju pratećih komponenti.\nFabrika "Cumtobel grupe" u Nišu ima ključnu ulogu u daljem globalnom razvoju kompanije.\nZapošljava više od 6.000 ljudi u proizvodnim pogonima na četiri kontinenta i u prodajnim objektima u oko 90 zemalja.\nU tržišnom okruženju obeleženom visokim pritiskom na cene, ova lokacija će "Cumtobelu" pružiti mogućnost da opskrbi svoje glavno evropsko tržište po optimalnim troškovima.\nJUGpress.com: Vućić i Cumbotel otvorili Cumbotelovu fabriku rasvete u Nišu\nIzvor: Beta, 28.Sep.2018\nAustrijska kompanija "Cumtobel" (Zumtobel) danas je u Nišu otvorila fabriku za proizvodnju LED rasvete u kojoj je već radi 300 zaposlenih, a kada bude radila punim kapacitetom biće ih 1.100. "Cumtobel" je u izgradnju fabrike od 40.000 kvadratnih metara uložio 30,6 miliona evra, a Vlada Srbije subvencije...


Bivši fudbaler Reala ispitan u policiji u vezi sa trgovinom droge - BIGportal.ba\nBivši fudbaler Reala ispitan u policiji u vezi sa trgovinom droge\n13 Maja, 2020 13 Maja, 2020 066\nKongo, koji je Kolumbijac, rekao je kasno sinoć u jednoj televizijskoj emisiji da je bio u policijskoj stanici na ispitivanju i da je posle toga pušten kući.\nOn je negirao krivicu i rekao da je ušao u policijsku stanicu sa lisicama na rukama, pošto tako nalaže protokol.\nKongo je rekao da je ispitan zbog njegovih veza sa nekim ljudima koji su pod istragom policije. Priznao je da neke od njih poznaje, ali je rekao da nije umešan u ništa što bi moglo biti nelegalno. On je naveo da je neke od njih upoznao kada se uključio u posao kupovine i prodaje smaragda.\nKongo je dodao da ga je policija dugo pratila i da mu je rečeno da “mora da izbegava odredjene ljude”. Naveo je da su u policiji veoma dobro postupali prema njemu.\nKongo je 1999. godine potpisao za Real Madrid, ali nije odigrao nijednu utakmicu za taj klub, već je bio na pozajmicama u Valjadolidu, Gimaraešu i Tuluzu. Posle toga potpisao je za Levante, a zatim je igrao i za Hihon, Rekreativo, Olimpik Hativu, a karijeru je završio u Benisi 2009. godine.\nVenger: Najbolje pojačanje? Definitivno Kanu\nVlada će sutra usvojiti odluku o ukidanju vanrednog stanja u RS


Tradicionalni humanitarni banket za pomoć starom zavičaju - Naši u svetu\nObjavljeno 04/03/19 u 18:08\nTORONTO – Srpsko-kanadska humanitarna organizacija „Stara Raška” duže od decenije, svakog Božića deci nezaposlenih roditelja iz Prijepolja, Priboja i Nove Varoši, dodeljuje novčanu pomoć i paketiće. Pomoć zavičaju odlazi i za održavanje manastira, kao i za obolele. Nedavno su organizovali još jedan humanitarni banket u Torontu i ujedno proslavili krsnu slavu Sveti Simeon Mirotočivi.\nStara Raška uživa veliki ugled među našim ljudima u Torontu, donacije su javno je oglašene pa se i donatori odazivaju na svaki novi poziv za prikupljanje sredstava. Ove godine deci na području Stare Raške dodeljena je pomoć u vrednosti od 63 hiljade dolara, za lečenje obolelih izdvojeno je 18.600, porodicama na Kosovu uručeno je 7.300, a za održavanje manastira Zagrađe izdvojeno pet hiljada dolara.\nDeca pamte dobrotu i mi se nadamo da će i oni jednog dana pomoći nekome kome je podrška neophodna, kaže Dragana Varaklić, predsednica ove humanitarne organizacije u kojoj je najveći donator firma na čijem su čelu ona i suprug .\n„MDG je poznata firma koja od početka pomaže naše humanitarne akcije i u Kanadi i Srbiji. Ta ideja da se na svakom godišnjem banketu, koliko zajednica skupi novca, firma MDG duplira tu sumu. Kompanija je zadovoljna što na taj način pomaže svoj zavičaj i podstiče druge donatore da se u što većoj meri priključe akcijama”, kaže Dragana Varaklić, predsednica Stare Raške.\nNa početku večeri obeležena je slava Stare Raške, Sveti Simeon Mirotočivi, a ovogodišnji domaćini, mladi bračni par Roglić je, posle sečenja slavskog kolača i molitve, predao kumstvo novim domaćinima. U programu koji je usledio nastupili su glumci Srpskog pozorišta Toronto i potom i prvi ansambl Kulturno umetničkog društava Oplenac.\nI na ovogodišnjem banketu bilo je mladih ljudi i porodica sa decom. Koliko je mladost u srpskom rasejanju spremna da, poput njihovih roditelja, pomogne zavičaju?\n„Na svakom banketu već 15 godina, učesnici su i omladina i deca umetničkog društva Oplenac, na koji smo jako ponosni. I na taj način i oni žele da doprinesu da se skupi što više donacija da pomoć stigne u zavičaj. Mi smo na njih ponosni što na taj način doprinose, i što na taj način odgajamo i ovde, u Kanadi, buduće donatore”, kaže Dragana Varaklić.\nI ovaj humanitarni banket bio je bio prilika za susret sa prijateljima i predstavnicima drugih humanitarnih organizacija iz Toronta. Gostima su, do kasno te večeri, svirali Boemi, a svaki prikupljeni dolar opet će stići do onih kojima je pomoć preko potrebna.\nBanketDecaHumanitarna organizacijaKosovoManastir ZagrađeOboleliPomoćStara Raška\nNije imao šta da prijavi, a kad su ga carinici pretresli…


Gojković: Izveštaj o Kosovu i Metohiji javno dostupan, debata sadržajna – Radio Televizija 022 – Stara Pazova\nPredsednica Skupštine Srbije Maja Gojković izjavila je danas da će izveštaj o Kosovu i Metohiji biti javno objavljen, tako da će svi poslanici i mediji moći da se upoznaju s njim do sednice u ponedeljak, ocenivši da će njoj prisustvovati oni koji osećaju odgovornost prema svojim biračima i koji imaju političke stavove po pitanju KiM.\nBeograd, 16. aprila 2019. – Predsednica Skupstine Srbije Maje Gojkovic daje izjavu za medije. Na poziv predsednice Skupstine Srbije Maje Gojkovic u Narodnoj skupstini danas su pocele konsultacije sa predstavnicima poslanickih grupa o daljem radu parlamenta, u odsustvu predstavnika stranaka iz Saveza za Srbiju, kao i poslanika Moderne Srbije. FOTO TANJUG/ DRAGAN KUJUNDZIC/ bg\nOna je rekla da će posle izlaganja predsednika Vučića svi šefovi poslaničkih grupa i poslanici imati priliku da komentarišu izveštaj Kancelarije Vlade Srbije za KIM i da iznesu svoje stavove.\nIzveštaj će, dodala je, biti dostupan svim poslanicima, a biće objavljen i javno, tako da će do početka sednice svi zainteresovani moći da se upoznaju s tim dokumentom.\n“Time će se ispuniti uslovi da se poslanici detaljno upoznaju sa ovim sadržajnim izveštajem i s tokom pregovora između Beograda i Prištine”, rekla je predsednica srpske skupštine.\n“Možda nemaju šta da kažu, pa im je lakše da napadnu one koji imaju, a neki od njih žele da sakriju da su ih poslanici napustili dok su oni bili van parlamenta”, rekla je Maja Gojković.\n“Smatram da je ovo izuzetno važna sednica za Narodnu skupštinu i pozivam sve poslaničke grupe da učestvuju”, rekla je Gojkovićeva.\n“Ako u ponedeljak ne dođu i ne učestvuju u izuzetno važnoj raspravi, onda pokazuju da im nije važno šta građani Srbije misle i da im nije važno pitanje KIM, kao i da im je u ovom trenutku važnije ko će sedeti u REM-u”, rekla je Maja Gojković.\nŠef poslaničke grupe Socijalističke partije Srbije (SPS) u Skupštini Srbije Đorđe Milićević izjavio je danas da su ispunjeni svi uslovi da se u ponedeljak, 27. maja, održi debata o Kosovu i Metohiji i da niko ne može da kaže da vladajuća većina želi da spreči demokratsku raspravu o tome.\nMilićević je rekao novinarima u Skupštini da će izveštaj o dijalogu Beograda i Prištine biti objavljen javno, kao i da će vreme za raspravu biti udvostručeno, navodeći da je vrlo važno da što veći broj poslanika prisustvuje sednici parlamenta i da se postigne što širi konsenzus o KiM.\n“Ne znamo da li postoji još nešto što je neophodno da bi onaj deo opozicije koji ga bojkotuje rekao da u parlamentu imamo demokratsku raspravu i sučeljavanje mišljenja”, rekao je Milićević i ocenio da taj deo opozicije još traga za razlozima da ne dođe na tu sednicu.\nPrema njegovim rečima, reč je o “anemičnosti” da kroz argumente pokažu svoju snagu, a da je za SPS posebno nezamislivo da dilemu imaju poslanici koji dolaze sa Kosova i Metohije.\n“Valjda je obaveza svih nas da štitimo nacionalne i državne interese. Jedina doslednost poslanika dela opozicije je da su uvek protiv. Bili su protiv unutrašnjeg dijaloga, protiv razgraničenja, protiv Briselskog sporazuma”, rekao je Milićević.\nOn je dodao da je za socijaliste nezamislivo i to što je deo opozicije bojkotovao izbore u četiri opštine na severu Kosova i Metohije, upitavši za koga oni to rade.\n“Nema teme o kojoj nismo spremni da razgovaramo, ali ne pod šatorom ,nego u parlamentu. SPS se uvek zalagao za dijalog, ali se on vodi u parlamentu između legitimno izabranih predstavnika građana i poslanika”, rekao je Milićević.\nOn je istakao da SPS daje punu podršku politici državnog rukovodstva Srbije, Vladi i predsedniku Aleksandru Vučiću.\nTagbiraci kosovo i metohija maja gojkovic parlament pristina\nOko 60.000 obolelih od hroničnog artritisa, do dijagnoze za godinu


ZABILJEŽEN PORAST KRŠENJA MJERA Inspektori u julu izrekli kazne u vrijednosti 48.000 KM - Srpskainfo\nZABILJEŽEN PORAST KRŠENJA MJERA Inspektori u julu izrekli kazne u vrijednosti 48.000 KM\nFederalna uprava za inspekcijske poslove u julu je sprovela 447 inspekcijskih nadzora, te izdala 26 prekršajnih naloga u iznosu od 48.000 KM zbog kršenje propisanih zaštitnih mjera protiv širenja virusa korona.\nZabilježen je porast broja zaraženih u kancelarijskim prostorijama pravnih i fizičkih lica s većim brojem zaposlenih, saopšteno je iz Uprave za inspekcijske poslove Federacije BiH (FBiH).\nU saopštenju se navodi da su u prethodnom periodu intenzivirani inspekcijski nadzori u nargila barovima i drugim ugostiteljskim objektima uglavnom na području Kantona Sarajevo, Unsko-sanskog i Srednjobosanskog kantona.\nNadzori nadležnih inspekcija biće pojačani u narednom periodu uz podršku dodatnog broja federalnih inspektora s ciljem djelovanja na disciplinu građana i privrednih subjekata po pitanju primjene obavezujućih mjera zaštite od virusa korona.\nOd marta do kraja jula sprovedeno je ukupno 11.813 inspekcijskih nadzora, doneseno 1.482 rješenja o otklanjanju nedostataka, izrečen 291 prekršajni nalog u vrijednosti 498.815 KM, te devet mjera o zabrani rada i 24 upozorenja, navodi se u saopštenju.\nDruštvo FBiHFederacija BiHinspektoriKorona viruskršenje mjera\nINSPEKTORI SE VRAĆAJU, PAZITE ŠTA RADITE Prestrojavanje nakon dežurstva na granicama zbog KORONE\nUPOZORENJE POSLODAVCIMA I RADNICIMA Inspektori kreću u pojačane kontrole nošenja zaštitnih maski\nU TRGOVINAMA I KAFIĆIMA NAJVIŠE KRŠE MJERE Inspektori u FBiH kontrolisali preko 11.000 firmi\nI TO SE DESILO Inspektori u Sarajevu PREKINULI SJEDNICU Federalnog parlamenta zbog novih mjera\nKAZNE TEŠKE 60.000 KM Od 5.000 kontrola u 46 slučajeva prekršene preventivne mjere\nPOČELE KONTROLE Inspektori provjeravaju da li škole poštuju mjere prevencije


Sud EU se proglasio nenadležnim za tužbu Slovenije protiv Hrvatske - Svet - Dnevni list Danas\nPočetna » Svet » Sud EU se proglasio nenadležnim za tužbu Slovenije protiv Hrvatske\n0Piše: Beta 31. januara 2020. 11.10\nSud je time prihvatio hrvatski prigovor o nenadležnosti i postupak se automatski obustavlja, prenela je Hina.\nOdluke Suda EU su konačne i nema žalbe.\nSlovenija je pokrenula postupak protiv Hrvatske na temelju člana 259 Ugovora o funkcionisanju EU i predložila Sudu EU da utvrdi krši li Hrvatska 2. i 4. član Ugovora, koji govori o poštovanju vladavine prava i lojalnoj saradnji među državama članicama EU.\nSlovenija takođe tvrdi da Hrvatska krši uredbu o zajedničkoj ribarskoj politici, šengenskim propisima o kretanju osoba kao i direktive pomorskom prostornom planiranju.\nHrvatska je uložila prigovor o nenadležnosti jer smatra da Sud EU nije nadležan da odlučuje o zahtevima Slovenije u navedenom postupku s obzirom na to da između dve države nije reč o sporu o primeni i tumačenju prava EU, što bi bilo u nadležnosti Suda Europske unije.\nHrvatska smatra da u ovom predmetu postoji spor koji se odnosi na tumačenje i primenu međunarodnog prava, koji treba rešavati primenom pravila međnarodnog prava i za to predviđenim sredstvima mirnog rešavanja sporova, uključujući pregovore, navodi Hina.\nPlenković: Odluka Suda EU pobeda hrvatskih argumenata\nHrvatski premijer Andrej Plenković ocenio je da je današnja presuda Suda EU o nenadležnosti za tužbu Slovenije protiv Hrvatske zbog spora oko granice pobeda hrvatskih argumenata koji su izneseni u prigovoru toj instituciji, prenela je Hina.\n„Današnja presuda Suda EU kojom se proglasio nenadležnim za odlučivanje u postupku koji je Slovenija pokrenula protiv Hrvatske pobeda je hrvatskih argumenata koje smo istakli u prigovoru nenadležnosti“, napisao je premijer na svom Tviter profilu.\nSud EU danas se u Luksemburgu proglasio nenadležnim za slovenačku tužbu protiv Hrvatske zbog navodne povrede evropskog prava uzrokovane nesprovođenjem arbitražne odluke o granici.\nSud je time prihvatio hrvatski prigovor o nenadležnosti i postupak se automatski obustavlja. Odluke Suda EU su konačne i nema žalbe.\nHrvatska je uložila prigovor o nenadležnosti jer smatra da Sud EU nije nadležan da odlučuje o zahtevima Slovenije u navedenom postupku s obzirom na to da između dve države nije reč o sporu o primeni i tumačenju prava EU, što bi bilo u nadležnosti Suda EU.\nHrvatska, luksemburg, Slovenija, Sud EU\nAmbasadorka Hrvatske u EU se preventivno samoizolovala


Ljubljana:Povređena 4 policajca, uhapšena 3 demonstranta\nTanjug 5. novembra 2020. 23:24\nLJUBLJANA – Tokom večerašnjih neprijavljenih prostesta protiv mera vlade u Ljubljani u sukobu demonstranata s policijom povređena su četvorica pripadnika specijalne policije, a uhapššeno je nekoliko izgrednika, saopštio je ministar unutarašnjih poslova Aleš Hojs.\nHojs je reako da je u neprijavljenim protestima na kraju učestvovalo od 400 do 600 ljudi koje je nazvao „anarhistima“, dodavši da su među njima zapaženi i ekstremni pripadnici navijačkih grupa, kao elementi „podzemlja“, a policiju su napadali fizički i granitnim kockama, pa je ona bila prisiljena da upotrebi vodeni top i druga sredstva prisile, prenosi agencija Hina.\nPolicija je uhapsila tri osobe na licu mesta, a ima dosta snimljenog materijala, naveo je Hojs, dodavši kako očekuje da će „biti procesuirani“ svi koji su napadali policiju i učestvovali u okupljanju zabranjenom u vreme epidemije i „u danu kad je od kovida-19 umrlo 30 ljudi“.\nNeprijavljene proteste najavila je za popodne preko društvenih mreža grupa koja se nazvala „Anonymous Slovenija“, od čijeg delovanja su se već distancirale grupe koje već mesecima petkom popodne u Ljubljani zahtevaju ostavku vlade na tzv. „biciklističkim protestima“.\nHojs je, međutim, rekao da su popodnevne demonstracije i napadi na policiju bili „podstaknuti“ i protestima koji se u slovenačkoj prestonici odvijaju već više meseci, da su ih motivisali i napadi na vladu preko njoj nesklonih medija i od strane čelnika opozicionih stranaka koji se od takvih protesta ne distanciraju.\nHojs je rekao i da takvi nasilni prostesti i napadi na policiju ne priliče Sloveniji i da ih većina stanovništva neće podržati, nego se odgovorno ponaša u vreme epidemije i pridržva svih restriktivnih mera.


MONITORING POSETA CRNOJ GORI | Humanas\nU okviru projekta ’’Inicijativa za socijalno uključivanje starijih osoba’’, 16. i 17. januara 2018. godine organizovana je dvodneva poseta partnerima iz Crne Gore. Cilj posete bio je pre svega podrška partnerima i bolje upoznavanje sa realizacijom aktivnosti u okviru projekta. Prvog dana posete organizovan je sastanak mreže Dignitas, na kome su svim učesnicima predstavljena metodologija istraživanja koje se sprovodi u okviru projekta. U pitanju je Istraživanje o položaju starijih i njihovim potrebama koje će se sprovesti u 9 opština, sa ukupno 600 ispitanika (upitnici, kućne posete i fokus grupe). U istraživanju će biti obuhvaćene starije osobe koje žive i u urbanim i u ruralnim sredinama. Završetak istraživanja i konferencija tokom koje će se prezentovati rezultati biće zakazana krajem marta. Na sastanku se diskutovalo i o proširenju mreže i o drugim budućim aktivnostima. Predstavnik Crvenog krsta Srbije Nataša Todorović govorila je o ljudskim pravima starijih žena i muškaraca. Sastanku su prisustvovali i predstavnici Ministarstva rada i socijalnog staranja, Ministarstva zdravlja i Zavoda za socijalnu i dečiju zaštitu koji ujedno i podržavaju rad mreže u Crnoj Gori.\nDrugog dana sastanka Crveni krst Crne Gore je kao koordinator projekta u Crnoj Gori potpisao ugovore sa 12 NVO koje su dobile mikro projekte. Projekti se odnose na različite aktivnosti namenjene starijima i uključuju: interaktivne međugeneracijske radionice/debate, pomoć u školi, izrada ručnih radova, konferencije, kompjutersko opismenjavanje, obuke za starije kako da se uključe u rad lokalnog parlamenta, izložbe fotografija, panel diskusije, kućne posete, psiho-socijalna podrška za starije iz ruralnih oblasti, adaptacija vrta za starije osobe, izrada suvenira, kreativne i edukativne radionice. Svi projekti obuhvataju i promociju putem lokalnih i nacionalnih medija, pa će doprinieti da stariji, ali i njihovi svakodnevni problemi i potrebe budu vidljiviji u zajednici i društvu. Nakon potpisivanja ugovora, partneri su mogli da postave pitanja o svemu što se tiče realizacije, vidljivosti i pravdanja projekata. Pored potpisivanja ugovore predstavnik Crvenog krsta Srbije Nataša Todorović upoznala je učesnike o projektu iz regionalne perspektive.\nPreviousMreža ISP – Udruženje istraživača socijalnih prilika – TASIOP mikroprojekat\nNextPoseta predstavnika Crvenog krsta Srbije i mreže HumanaS albanskoj mreži MOSHA